utorak, 10. jul 2018. 19:29h\nHIP Azotara Pančevo Pančevo.MOJKraj.rs\nPokretanje stečajnog postupka u ovoj situaciji je ne samo ispunjenje obaveza prema MMF-u, već pre svega odgovoran odnos prema građanima Srbije, uzimajući u obzir da bi iz budžeta bili u obavezi da plaćamo sve dugove koje Azotara stvara, naveo je Antić u izjavi za javnost.\nKako je ministar Antić obrazložio za RTV, pokretanje stečajnog postupka u ovoj situaciji je ne samo ispunjenje obaveza prema MMF-u, već pre svega odgovoran odnos prema građanima Srbije, uzimajući u obzir da bi iz budžeta bili u obavezi da plaćamo sve dugove koje Azotara stvara.\nVlada je prošlih nekoliko godina uložila ogromne napore da pomogne preduzećima iz hemijskog kompleksa da stabilizuju svoje poslovanje, reše probleme istorijskih dugovanja i obezbede uslove za proizvodnju koja neće stvarati dodatne gubitke. To je dovelo do toga da Petrohemija značajno bolje radi i ostvaruje dobit, da MSK ne stvara gubitke i da su obe kompanije u procesu privatizacije ili pronalaska strateškog partnera, naveo je ministar Antić.\nAntić kaže da, na žalost, Azotara i pored svih pokušaja da se poveća efikasnost i smanje troškovi ulaznih sirovina, ne uspeva da ostvari pozitivne poslovne rezultate.\nMinistarstvo privrede je, kako su preneli pojedini mediji, predložilo pokretanje stečajnog postupa za pančevačku Azotaru, a kao razlog za to je navedena prezaduženost, dok je radnicima ponuđen socijalni program za dobrovoljni odlazak iz najveće srpske fabrike azotnih đubriva.


Real Madrid mora da vrati državi 18,4 miliona evra! - Sportske.net\nReal Madrid mora da vrati državi 18,4 miliona evra!\nVlasti grada Madrida saopštile su danas da će od fudbalskog kluba Real Madrid tražiti povraćaj 18,4 miliona evra državne pomoći, na osnovu odluke Evropske komisije kojom je utvrđeno da je ta pomoć bila nezakonita.\nTotenhem spremio najveće pojačanje za kraj?Kros heroj, Radoja tragičar na 'Bernabeu'Katalonska teorija zavere, žreb namešten zbog Reala?!Džejms igra poslednju utakmicu za Real?Dva dokaza da će Hames u Juventus!\n"Grad će preduzeti sve neophodne mere da postupi po odluci Evropske komisije i povrati 18,4 miliona evra pomoći koju je država odobrila Real Madridu", navodi se u saopštenju Gradskog veća.\nEvropska komisija utvrdila je da je nezakonit sporazum o ustupanju zemljišta Real Madridu, koji je klub zaključio sa gradom Madridom, na čijem je čelu tada bila konzervativna Narodna partija.\nUprava Reala platila je 1998. godine 595.000 evra za zemljište, ali transakcija nije realizovana iz tehničkih razloga, zbog čega su gradske vlasti 2011. godine isplatile klubu 22,7 miliona evra kompenzacije, iako je, po oceni Komisije, trebalo da daju samo 4,3 miliona evra.\nSporno zemljište je, kako se navodi u odluci donetoj 4. jula, "preplaćeno za 18,4 miliona evra", što je "neopravdano favorizovanje Real Madrida u odnosu na druge klubove".\nVlasti grada Madrida, na čijem je čelu od prošle godine levičarka Manuela Karmena, navele su danas da će početkom septembra saopštiti Komisiji konačan iznos koji klub treba da vrati i podneti dokaze o merama preduzetim u cilju postupanja po odluci.\nEvropska komisija dala je Španiji rok od četiri meseca za sprovođenje odluke.\nReal Madrid, koji je u maju 11. put osvojio Ligu šampiona, jedan je od najbogatijih fudbalskih klubova na svetu, a prošle godine je, po podacima revizorsko-konsultantske kompanije Delojt (Deloitte), ostvario prihod od 577 miliona evra.


Dačić: Srbija treba da nađe svoje mesto na političkoj sceni Evrope - 26.10.2019, Sputnik Srbija\nIdeja da bi Srbija mogla da dobije status privilegovanog partnerstva u Evropskoj uniji nije nova, ali to za sada nije zvanična ideja EU, izjavio je danas... 26.10.2019, Sputnik Srbija\n„To su ideje od pre 20, 30 godina. Bivša Jugoslavija je imala takozvano strateško partnerstvo sa EU, a sada je ideja da to bude privilegovano partnerstvo“, rekao je Dačić novinarima na Sajmu medija.\nKako je naveo, to je ideja koja neće biti brzo realizovana i istovremeno je poruka, naročito Zapadnom Balkanu, da, ako ne možemo da postanemo članovi EU, budemo u privilegovanom partnerstvu.\n„Svakakve ideje se čuju, ali za sada to nije zvanična ideja EU“, kazao je Dačić i dodao da je takav status svojevremeno predlagan i za Tursku.\nDačić je ocenio da je EU u krizi, jer je, kako kaže, prestala da bude šargarepa i sada postoji samo štap, što se najbolje vidi na primeru Severne Makedonije.\nDržava je promenila ime, šta još treba da uradi da bi otpočela pregovore o članstvu“, pitao je ministar i dodao da Srbiji to nameće potrebu da dobro razmotri međunarodnu scenu i tokove i nađe svoje mesto na političkoj sceni Evrope, preneo je Tanjug.\n„Makron ništa novo nije rekao, on je to najavio u Beogradu, ali mislim da je Zapadni Balkan potreban Evropi“, rekao je Dačić.


Stambeni kompleks za zaposlene u „Fejsbuku“ će koštati 120 miliona dolara - Gradjevinarstvo.rs\nStambeni kompleks za zaposlene u „Fejsbuku“ će koštati 120 miliona dolara\n07.10.2013. | Blic\nU saradnji sa građevinskim preduzećem “Sent Anton partners”, kompanija “Fejsbuk” planira da izgradi stambeni kompleks u kome će uglavnom živeti njeni zaposleni. Procenjuje se da će realizacija projekta nazvanog “Anton Menlo” koštati oko 120 miliona dolara. Kompleks će se prostirati na površini od 10 jutara (1 jutro je 40,46 ari) pored autoputa 101 u Menlo Parku (Kalifornija).\nOd “Fejsbuk grada” površine 59.000 kvadratnih metara, do sedišta kompanije moći će da se dođe pešice ili biciklom. U stambenom kompleksu će biti 35 garsonjera, 208 jednosobnih stanova, 139 dvosobnih stanova, dok će za rukovodioce biti izgrađeno 12 trosobnih stanova.\nKompanija “Sent Anton partners” je vlasnik zemljišta i ona će (a ne “Fejsbuk”) graditi kompleks po projektu arhitektonskog studija “KTGY Group”. Fejsbuk će finansirati 15 stambenih jedinica koje će biti ponuđene onima sa najnižim prihodima i u narednih 55 godina njih će zaobilaziti vrtoglavi rast kirija u Silicijumskoj dolini.\nRadovi treba da počnu ovog meseca, a izgradnja će trajati 24 meseca. Kada sve bude završeno, naselje će na 59.000 kvadratnih metara, između ostalog, nuditi sledeće pogodnosti: samoposlugu sa gotovom hranom “Grab & go”, kafić, sport-kafe, prodavnicu za popravku bicikala, spa-centar za kućne ljubimce sa dnevnim boravkom za pse, agencije za šetanje kućnih ljubimaca i park za pse. Osim toga, radnje za hemijsko čišćenje, punktove za predaju pošiljki, zatvoreni i otvoreni spa centar, centre za jogu i teretane sa ličnim trenerima, bazen nalik na one u turističkim centrima i deo sa bungalovima, kao i zabavno-rekreativni tematski centar na krovu.\nNa ovoj fotografiji Zakerberg posmatra maketu “Fejsbukovog” Zapadnog kampusa u društvu arhitekte Frenka Gerija, a ne predloženog stambenog kompleksa\nStanovi će zaposlenima biti dostupni po ceni od 2.000 dolara mesečno, što je manje od cena obližnjih stanova, ali ipak dovoljno da Zakerberg i zaradi koji dolar. Fejsbuk se nada da će tim potezom otkloniti potrebu zaposlenih da razmišljaju o svakodnevnim zadacima, poput prevoza, i da će umesto toga više moći da se koncentrišu na kreativni posao.


MotoGP Misano 2018 – Lorenzo rekordom do pol pozicije – Dva točka\nMotoGP Misano 2018 – Lorenzo rekordom do pol pozicije\nJorge Lorenzo je još juče sjajnim vožnjama najavio da je jedan od favorita za pobedu na sutrašnjoj trci za Veliku Nagradu San Marina, a danas je u kvalifikacijama to i potvrdio, oborivši rekord staze, koji je i pre toga takođe on postavio.\nSada je svima jasno, čak i onima koji ne prate baš redovno MotoGP, da je Ducati napravio ogromnu grešku time što su pustili Lorenza da napusti tim i potpiše ugovor sa Hondom za narednu sezonu. Nakon što je pobedio na prethodnoj trci koja je održava, u Austriji, i zabeležio pol poziciju za trku u Britaniji koja nije održana, verujemo da je krajnje vreme da počnemo Lorenza da smatramo glavnim konkurentom Marca Marqueza za titulu šampiona ove godine. Jeste, razlika u šampionatu je velika, ogromnih 71 poen, ali Lorenzo je u prethodnih 6 trka, 3 puta pobedio Marqueza, a do kraja sezone ima još 7 trka, računajući sutrašnju, što je 175 bodova na raspolaganju u najboljem slučaju. Da su čelnici Ducatija na vreme shvatili da u svojim redovima imaju petostrukog svetskog šampiona i da su mu ponudili produženje ugovora, ubeđeni smo da bi Lorenzo sledeće godine na Ducatiju od početka sezone bio rame uz rame sa Marquezom i da bi do kraja sezone bio mnogo bliži titulu nego ove. Ali to se nije desilo i Lorenzo će sutra poslednji put predstavljati Ducati na italijanskom tlu i ako možemo da zaključimo po tome kako je do sada tekao vikend, velika je verovatnoća da će doći do još jedne pobede na jednoj od svojih omiljenih staza. Ako Lorenzo na pol poziciji nije neko veliko iznenađenje, onda Jack Miller na drugoj poziciji svakako jeste. Australijanac je plasirao direktno u Q2 i uspeo da napravi odlično vreme, za 0.287s sporije od Lorenza, koji je bio u klasi za sebe. Maverick Vinales na Yamahi je uspeo u svom poslednjem izlasku na stazu da zabeleži treće vreme i postavi sebe sutra u prvi startni red.\nMarc Marquez je sam sebi napravio veliku dramu tokom kvalifikacija jer je 6 minuta pre kraja napravio grešku, izgubio prednji kraj i pored dosta truda da izvede još jedno od svojih poznatih spasavanja, izleteo sa staze. Aktuelni šampion je nakon toga otrčao do skutera koji ga je odvezao do boksa, a mehaničari su mu u međuvremenu spremili rezervni motocikl na koji je Marc seo nakon punog sprinta i izašao na stazu. I ako smo navikli da nakon pada Marquez napravi još bolje vreme, ovog puta to nije bio slučaj, a u poslednjem brzom krugu je napravio još jednu grešku, ali je ovog puta ostao na točkovima. Ovo ga je sutra stavilo na petu poziciju, iza Andree Doviziosa koji će biti razočaran jer ga je još jednom pobedio klupski kolega. Na šesto mesto se kvalifikovao Cal Crutchlow koji je takođe doživeo pad tokom kvalifikacija i morao da se zadovolji postignutim vremenom sa početka Q2. Valentino Rossi će sutrašnju trku startovati sa sedme pozicije. I ako ovo zvuči loše za Italijana, treba naglasiti da je razlika između Vinalesa na trećoj poziciji i Rossija na sedmoj bila samo 0.078s i da je legendarni Italijan imao odličan tempu u četvrtom nezvaničnom treningu na potrošenim gumama. Sa osme i devete pozicije startovaće Danillo Petrucci i Johann Zarco dok je deseto najbolje vreme zabeležio Alex Rins. Dani Pedrosa i Franco Morbidelli koji su se u Q2 plasirali kroz Q1, nisu uspeli da napreduju i zauzeće 11. i 12. poziciju na startu. U Moto2 konkurenciji najbrži je bio Francesco Bagnaia ispred Marcela Schrottera i Mattije Pasinija. Alex Marquez i Bagnain najbliži konkurent Miguel Oliveira startovaće iz trećeg startnog reda, sa osme i devete pozicije. Verujemo da se nećete iznenaditi da je u Moto3 klasi Jorge Martin napravio najbolje vreme tokom kvalifikacija, dok su prvi startni red iza njega obezbedili Gabriel Rodrigo i Aron Canet. Tek nakon njih sledi vozić od 5 italijanskih vozača, među kojima je i trenutno vodeći u šampionatu, Marco Bezzecchi na šestom mestu. Start Moto3 trke je sutra u 11:00 kao i obično, Moto2 vozači kreću u 12:20, a glavni spektakl, MotoGP klasa počinje u 14:00.\nU nastavku možete videti kompletne rezultate današnjih kvalifikacija za sve tri klase:\nMotoGP Aragon 2018 – Marquez odoleva Ducatijima\nMotoGP Misano 2018 – Italijani u sve tri klase najbolji\nMotoGP • Moto vesti Moto GP: Tri trke otkazane, dodata još jedna u Evropi\nMotoGP • Moto Sport Lorenzo: Dovizioso me potkopava\nMotoGP MotoGP Misano 2018 – Italijani u sve tri klase...


Potpisani ugovori sa deset korisnika subvencija za pokretanje poslovnih ideja i registraciju privrednih subjekata - Zenicablog\nMinistar za privredu Zlatko Jelić potpisao je danas ugovore sa deset korisnika podsticaja iz Programa subvencioniranja troškova kod pokretanja poslovnih ideja i registracije privrednih subjekata u 2019. godini, za što je ovo ministarstvo izdvojilo 100.000 KM.Po 10.000 KM dobilo je osam fizičkih lica, te dva obrta iz ZDK.\n“Odobrena sredstva se mogu utrošiti za troškove registracije biznisa, nabavku proizvodnih mašina i opreme neophodne pri otpočinjanju poslovanja te opremanje i rekonstrukciju prostora koji će biti korišten u proizvodne svrhe”, rekao je ministar Jelić, navodeći kako su sredstva dodijeljena putem javnog poziva, a Komisija start-up programa je nakon provedene specijalističke obuke prihvatila deset od ukupno 19 dostavljenih prijava.\nOdobrena sredstva obrtima će biti doznačena nakon zaključivanja pojedinačnih ugovora, a korisnicima – fizičkim licima nakon što dostave dokaze o registraciji privrednog subjekta. Korisnici su dužni da u roku od šest mjeseci dostave izvještaj o namjenskom utrošku sredstava i implementaciji projektne ideje.\nMinistarstvo za privredu ovaj program provodi u saradnji s Regionalnom razvojnom agencijom za centralnu BiH – REZ. Obaveza resornog ministarstva je da osigura finansijsku, tehničku i savjetodavnu podršku potrebnu tokom implementacije projekta, da za svakog korisnika osigura grant u iznosu do 10.000 KM te da nadgleda procese implementacije mjera i registracije preduzeća od strane nagrađenih aplikanata.\nTagovibiznis ideja obrt poslovna ideja privreda samozaposljavanje vlada zdk zapošljavanje zdk zlatko jelic\nPERO: Velika rasprodaja – uštedite do 80%!\nFirme u Federaciji BiH duguju Poreskoj upravi 1,35 milijardi eura


JKSP Zaječar apeluje na građane da ne bacaju vruć pepeo u kontejnere | TV Istok\nJedan od većih problema radne jedinice koja se bavi izvoženjem i deponovanjem smeća u okviru Javno komunalno stambenog preduzeća Zaječar jeste zastarelost voznog parka. Na terenu je svakodnevno 7 kamiona auto-smećara, četiri auto-podizača, 2 kamiona kipera, dok se raspolaže i jednim malim kamionom koji služi za ručni utovar po gradu.\nU skladu sa gradskom odlukom o komunalnom uređenju 3 puta mesečno se izvozi smeće iz domaćinstava, u naseljima se to radi 2 puta nedeljno, dok je u užem centru skoro svakodnevno rekao je Ristić. On ističe da je broj kontejnera u gradu na zadovoljavajućem nivou, iako je neophodno da se izvrši remont mnogih.\nIz Javno komunalno stambenog preduzeća apeluju na građane da pepeo bacaju u sudove predviđene za to i da izbegavaju bacanje vrućeg pepela u kontejnere kako ne bi došlo do požara. Tokom padavina molba ovog preduzeća je da građani očiste prilaz do kanti za smeće kako bi radnici mogli brzo i efikasno da obavljaju svoj posao.\nPrevious : Zaječarski učenici veronauke i Eparhija timočka darivali posteljine dečijem odeljenju\nNext : ZAJEČAR: Uskoro sa radom počinje zatvoreni bazen


Ruski predsjednik Vladimir Putin i njegov bjeloruski kolega Aleksandar Lukašenko, 2017.\nPredsjednik Rusije Vladimir Putin rekao je tokom razgovora u ponedjeljak s bjeloruskim liderom Aleksandrom Lukašenkom da je Rusija dogovorila zajam od 1,5 milijardi dolara s Minskom, ali da bi bjeloruski narod trebao krizu riješiti bez stranog miješanja, prenosi Reuters.\nOsim najave o zajmu, za kojeg je Putin rekao da se premijer Mihail Mišustin dogovorio tokom nedavne posjete Minsku, ruski predsjednik je dao dodatnu podršku Lukašenku rekavši da će se nastaviti i odbrambena saradnja dvije zemlje.\nPutin je također rekao da smatra da je prijedlog Lukašenka za provođenje ustavne reforme logičan i pravodoban.\nBjeloruski predsjednik Aleksandar Lukašenko suočen, posljednjih mjesec dana, sa do sada neviđenim protesnim pokretom, u ponedeljak je stigao u Soči zbog razgovora sa ruskim predsjednikom Vladimirom Putinom.\nBelorusija: Opozicionoj liderki prete smrću, pokušaj provale u kuću nobelovke\nPolicija je privela 774 osobe tokom velikih demonstracija u nedjelju, 13. septembar, širom Bjelorusije, saopštilo je Ministarstvo unutrašnjih poslova ove zemlje.\nU glavnom gradu Minsku privedeno je 500 ljudi, navodi se u saopštenju.\nNajmanje 100.000 demonstranata izašlo je u nedjelju na ulice Minska na demonstracije protiv predsjednika Lukašenka.\nBjeloruska opozicionarka kaže da joj je prijećeno smrću pri pokušaju protjerivanja


CEREMONIJA NA OPLENCU: Danas Dan državnosti Srbije - GlobalCir\nU Srbiji se danas obilježava Dan državnosti – Sretenje, a ceromoniju u crkvi Svetog Ðorđa na Oplencu kod Topole predvodiće predsjednica parlamenta Maja Gojković. Kako je saopšteno iz Skupštine Srbije, Gojković će položiti vijenac i odati počast na grobu vožda Karađorđa, a obratiće se prisutnima. Planirano je i izvođenje umjetničkog programa.\nVijence će na Oplencu položiti i ministar za rad, zapošljavanje, boračka i socijalna pitanja Aleksandar Vulin, delegacija Ministarstva odbrane i Vojske Srbije, ministar za rad i boračko-invalidsku zaštitu Republike Srpske Milenko Savanović.\nPredsjednik Srbije Tomislav Nikolić je potpisao ukaze o odlikovanju 84 ličnosti i institucija, kao i pripadnika Ministarstva odbrane i Vojske Srbije, a juče je prisustvovao svetoj misi za državu u crkvi Krista Kralja povodom obilježavanja Dana državnosti. On će položiti vijenac na spomenik Neznanom junaku na Avali i održati svečani prijem.\nSretenje – Dan državnosti Srbije obilježava se u spomen na početak Prvog srpskog ustanka (15. februar 1804) i čin proglašenja (Sretenjskog) Ustava Knjaževine Srbije (15. februar 1835). Ustanički skup održan je 14. februara 1804. godine u Orašcu i tada je za vođu ustanka izabran Ðorđe Petrović. Ovaj događaj predstavlja početak obnove srpske državnosti poslije viševijekovne otomanske vlasti.\nUstanička vojska je pod vođstvom Karađorđa u narednih nekoliko godina u čuvenim bitkama kod Ivankovca, Deligrada, Mišara, Beograda i drugim mjestima, porazila otomanske snage i oslobodila gotovo cijeli Beogradski pašaluk. U Srbiji su povodom Dana državnosti 15. i 16. februar neradni dani.


RTCG - Radio Televizija Crne Gore - Nacionalni javni servis :: Ekonomija :: Automatski stečaj bi "očistio" realni sektor\nPREPORUKE CBCG 09. 11. 2014. 22:08 >> 22:06 0\nAutomatski stečaj bi "očistio" realni sektor\nCentralna banka (CBCG) u cilju ublažavanja problema nelikvidnosti, ostaje pri stavu da treba uvesti princip automatskog stečaja jer, kako smatraju njeni predstavnici, tako bi se isčistio realni sektor, što bi imalo pozitivan uticaj na stabilnost finansijskog.\nU CBCG smatraju da bi zakon o automatskom stečaju trebalo usvojiti sa odloženom primjenom od godinu, da bi se, sa jedne strane, dalo dovoljno vremena preduzećima da eventualno izađu iz blokade, a sa druge strane da se pripreme svi neophodni preduslovi.\n“Ključni preduslov je da se u pomenutom periodu sprovedu intenzivni programi obuke stečajnih upravnika”, navedeno je u Preporukama Vladi za vođenje ekonomske politike u narednoj godini.\nU dijelu Preporuka koje se odnose na institucionalni ambijent, ocijenjeno je da su efikasniji sudski postupci i implementacija zakona preduslov privlačenja stranih investitora.\n“Efikasni sudski postupci, primjena zakona i propisa, ohrabriće strane investitore da ulažu svoj kapital u Crnu Goru”, poručili su iz CBCG.\nI pored brojnih aktivnosti koje, kako su dodali, sprovodi Savjet za unaprijeđenje poslovnog ambijenta, postoje određeni nedostaci i problemi koje je u narednom periodu potrebno otkloniti.\n“U Crnoj Gori još postoje biznis barijere, kao što su komplikovane i skupe administrativne procedure, infrastrukturna pitanja, kao i finansiranje”, konstatovali su u CBCG.\nIz CBCG podsjećaju da su još prisutni prigovori investitora na nestručnost državnih službenika i neefikasnost rada administracije.\nStoga je, kako se dodaje, potrebno unaprijediti sistem usavršavanja državnih službenika, radi sticanja vještina, kompetencija, kao i obezbjeđivanja kontinuiranog usavršavanja. Takođe, potrebno je raditi na unaprijeđenju administrativnih procedura, što podrazumijeva skraćenje rokova za postupanje, pribavljanje dokumentacije po službenoj dužnosti, kao i određivanje realnih taksi u skladu sa troškovima administracije.\n“Potrebno je uložiti napor ka kreiranju kvalitetnije prakse korporativnog upravljanja, sa posebnim akcentom na principe zaštite manjinskih akcionara i društvene odgovornosti (stakeholderski princip korporativnog upravljanja)”, preporučuju iz CBCG.\nBrojni novi vlasnici privatizovanih kompanija, kako je konstatovano, ne poštuju sve odredbe ugovora o privatizaciji, što u nekim slučajevima proizvodi dodatne troškove kompanijama i državnom budžetu.\n“Potrebno je sprovesti kontrolu i voditi sistematizovanu evidenciju realizacije ugovora i u slučaju odstupanja od ugovornih obaveza, pravovremeno reagovati”, kazali su iz CBCG.\nJedna od preporuka je da se nastavi primjena RIA (Regulatory Impact Assesment) metodologije, jer se radi o kompleksnom oruđu čiji je cilj omogućiti ex ante evaluaciju uticaja novih propisa (zakona i podzakonskih propisa).\n“Takođe, sprovesti preporuke Giljotine propisa, u skladu sa Akcionim planom. Potrebno je da svaka jedinica lokalne samouprave kreira svoj program olakšica za strane investitore kako bi i na taj način unaprijedile poslovni ambijent. Paket mjera mogao bi da sadrži finansijske olakšice za nove investicije, kreiranje biznis zona, izradu opštinskih urbanističkih planova, efikasniju lokalnu administraciju i drugo”, naveli su iz CBCG.\nRazmatraće mogućnost produženja moratorijuma\nOdlilo se 8,4 miliona eura


Рубрика: Политика, Аустралија, Актуелно, Свет, Друштво Аутор: новинарство пута прочитано Датум: 23.02.2008 Одштампај\nU petak (22.02.2008) veče su u Melburnu održane demonstracije protiv jednostranog proglašenja nezavisnog Kosova.\npiše Predrag Vučinić, 22.02.2008, Melburn\nOko dve hiljade Srba se okupilo u centru Melburna na demonstarcijama koje su organizovane da se pokaže srpsko nezadovoljstvo i zbog otomanja Kosova i zbog odluke vlade Australije da se prizna nazavisnost Kosova.\nGovornici su oštro kritikovali australijsku vladu i premijera zbog priznavanja “Republike Kosovo”, protest je prošao bez i najmanjeg incidenta. Verovatno zbog dogadjaja u Beogradu pred konzulatom SAD u Melburnu je za vreme demonstracija bilo vidljivo brojno policijsko obezbedjenje, ali Srbi nisu ni pošli ka konzulatu SAD.\nNa mitingu je bilo mnogo srpskih zastava i natpisa na englerskom jeziku “Kosovo je srce Srbije”, demonstarije su ulepšali mladi Srbi u narodnjim nošnjama. Mogle bi se naravno uvek doneti i zamerke za organizaciju i govore koji su svakako mogli da budu bolji, ali uzimajuci u obzir kratko vreme i uslove organizovanja , protest Srba u Melburnu može da dobije pohvale priznanja.\n« « Претходне вести: Protojerej Miloš Mandić zaobiđeni mučenik\nНаредне вести: Iguman Benedikt: Srbi ostaju » »\n1 коментар у вези “Australija: Kosovo je Srbija!”\nMilutin, 23.02.2008, 12:20\nLepo je to Vucinic napisao, nije razumem vreme u ovoj nasoj nesreci da opEt pravimo podele, ali na skupu na kome sam ucestvovao glavni govornik na srpskom jeziku je bio izlapeli pop Ceda. Lepo je od njega da se trudi, ali trebalo je neko i mladji i sposobniji i pametniji da se obrati skupu.. Ceda je lupetao sbrda, zdola, govoreci vise o Republici Srpskoj nego o Kosovu i iskoristio je priliku da osudi vandale koji su razbijali po Beogradu. Za mene su “vandali” mladi srpski vitezovi koji su nam osvetlali obraz u svetu, a Ceda neka …. …..


Makroekonomska kretanja privrede Republike Srbije u kontekstu pandemije COVID-19 Makroekonomska kretanja privrede Republike Srbije u kontekstu pandemije COVID-19\nU utorak, 25. maja 2021. godine, održan je online radni sastanak između firmi-članica pet bilateralnih poslovnih udruženja u Srbiji: Švajcarsko-srpske trgovinske komore (ŠSTK), Helenskog Poslovnog Udruženja, Hrvatskog poslovnog kluba (HPK), Slovenačkog poslovnog kluba (SPK) i Belgijsko-srpske poslovne asocijacije (BSPA), sa predstavnicima Ministarstva finansija Republike Srbije i Privredne komore Srbije (PKS).\nTokom radnog sastanka ”Makroekonomska kretanja privrede Republike Srbije u kontekstu pandemije COVID-19”, učesnicima su se obratili Ognjen Popović, v.d. pomoćnika ministra finansija u Vladi Republike Srbije, i Mihailo Vesović, direktor Sektora za strateške analize, usluge i internacionalizaciju PKS-a, i predstavili tekuća, kao i očekivana, kretanja domaće privrede.\nOgnjen Popović je tom prilikom naveo da je ukupna vrednost državne podrške privredi u 2020. godini iznosila 12,9 % BDP-a i da treći paket podrške ove godine iznosi 4,5 % BDP. Ognjen Popović je istakao da su osnovni ciljevi mera podrške privredi, između ostalih, i očuvanje privrednih kapaciteta i likvidnosti, naročito u sektoru mikro, malih i srednjih privrednih subjekata i da Ministarstvo finansija sprovodi odgovornu fiskalnu politiku, kao i da nastavlja sa intenziviranjem reformskih procesa u cilju saniranja posledica COVID-19 pandemije na ekonomiju i omogućavanja dalje održivog razvoja srpske privrede. Tri ključna reformska cilja Ministarstva finansija su novi Zakon o digitalizaciji, e-fakture i izmene zakona koje se tiču finansijskog sistema. G-din Popović je završio izlaganje uz napomenu da je komunikacija države sa privredom kritična za zajedničko pronalaženje rešenja koja će omogućiti dalje unapređenje domaćeg poslovnog okruženja.\nVesović je predstavio osnovne makroekonomske podatke domaće ekonomije: u prvom kvartalu 2021. godine procena stopa rasta BDP-a Republike Srbije iznosi 1,2 % i naglasio da je Srbija jedina od zemalja regiona Zapadnog Balkana za koju se procenjuje oporavak od posledica pandemija već u 2021. godini. Kada je u pitanju spoljnotrgovinska razmena, Vesović je naglasio da je ukupan izvoz Srbije u 2020. godini samo neznatno niži u odnosu na prethodnu godinu: za oko 3% i da je Srbija u prvom kvartalu 2021. godine zabeležila rast izvoza od 13,8 % u poređenju sa istim kvartalom prethodne godine.\nNaročito je istakao da je sektor usluga jedan od pokretača privrednog oporavka zemlje tokom pandemije. U 2020. godini, suficit u razmeni ovog sektora sa inostranstvom iznosio je 1,1 milijardi evra. Vesović je poručio da brzi razvoj IKT usluga iz godine u godinu daje sve veći doprinos ovom suficitu.\nNakon prezentacija, okupljene firme-članice privrednih udruženja su imale priliku da direktno postave pitanja predstavnicima državnih organa.\nHelensko privredno udruženje\nHrvatski poslovni klub je kao doprins negovanju rodno osvešćenosti tokom prošle godine promovisao podsticanja korišćenja roditeljskog odsustva od strane očeva Brojna istraživanja pokazuju da ekonomska...\nUspešno održan uživo Speed Business Meeting\nUz poštovanje epidemioloških mera, održan je još jedan Speed business meeting u organizaciji četiri poslovna udruženja evropskih zemalja u Srbiji. Kompanije članovi Francusko-srpske privredne komore,...\nSastanak HPU sa zamenikom ministra spoljnih poslova Grčke\nUpravni odbor i članovi Helenskog privrednog udruženja Srbije sastali su se sa zamenikom ministra spoljnih poslova Grčke, Konstantinosom Frangojanisom u okviru njegove zvanične posete Beogradu, 15. novembra, u ambasadi Grčke. Jedna od najvažnijih...


Kosovo zabrinuto zbog mera koje je uvela Severna Makedonija • RTK\nMinistar zdravlja u vladi Kosova Armend Zemaj napisao je na svom Fejsbuk profilu da takva odluka Severne Makedonije otežava slobodno kretanje ljudi i robe između dve države.\nGrađani Kosova ocenjuju da je Severna Makedonija suverena država koja samostalno donosi svoje odluke, uprkos činjenici što uslovljava ulazak na njenu teritoriju negativnim PCR testom što im može stvarati probleme prilikom putovanja, a privrednicima otežati kretanje.\nAstrit Pandža, izvršni direktor Kosovskog udruženja proizvođača, izražava zabrinutost zbog odluke vlade Severne Makedonije. On za Radio Slobodna Evropa (RSE) navodi da takva odluka predstavlja dodatnu prepreku koja će uticati na protok robe, posebno sa Kosova u Severnu Makedoniju.\n"Ovo pogađa kosovske proizvođače, jer će izvoz njihovih proizvoda u Severnu Makedoniju biti izuzetno težak. Ako nemamo vozače automobila koji su uradili test, nećemo biti u mogućnosti da transportujemo proizvode. Mislim da je to nelogično, uzimajući u obzir da Severna Makedonija ne vrši masovna testiranja. Nismo preduzeli nikakve akcije protiv građana Severne Makedonije. Vlada Kosova mora ozbiljno da razmotriuvođenje recipročnih mera protiv Severne Makedonije", rekao je Pandža.


Windows 10 će uskoro preteći Windows 7 i postati broj 1 OS\nOstale vesti, 03.11.2017, 09:00 AM\nMicrosoft retko objavljuje podatke o broju korisnika Windowsa 10, ali zahvaljujući drugim kompanijama koje se bave istraživanjem tržišta, iz meseca u mesec imamo uvid u udeo koji na tržištu ima, između ostalih, i Microsoftov najnoviji operativni sistem.\nMeđutim, ovog meseca statistički podaci firme NetMarketShare i StatCounter se razlikuju. NetMarketShare tvrdi da je Windows 10 povećao tek neznatno svoj udeo na tržištu, dok podaci StatCountera ukazuju na to da će Microsoftov najnoviji operativni sistem do kraja godine najverovatnije preteći Windows 7 i postati prvi na tržištu.\nStatCounter kaže da je Windows 7 i dalje broj jedan na tržištu desktop operativnih sistema, sa udelom od 42,67%, što je pad u odnosu na prethodni mesec kada je iznosio 43,99%. Sa druge strane, udeo Windowsa 10 je poslednja tri meseca značajno porastao, sa 39,3% na 40,95%.\nAko se ovakav trend nastavi, do zamene mesta bi moglo doći već sledećeg meseca, ali skoro je izvesno da će Windows 10 preteći Windows 7 do kraja ove godine.\nKada je reč o drugim verzijama Windowsa, one značajno zaostaju. Windows 8.1 je na trećem mestu sa tržišnim udelom od 9,03%, a za njim sledi Windows XP sa 3,89%. Ovo je zapravo druga dobra vest - Windows XP je u padu i sudeći po padu udela na tržištu, sve više korisnika svakog meseca prelazi na noviji operativni sistem.\nI Windows Vista gubi tržišni udeo što je dobra vest s obzirom da Microsoft više ne nudi podršku za ovaj operativni sistem. To znači da je svako ko koristi ovu verziju Windowsa u opasnosti od napada usmerenih na poznate slabosti sistema.


Američke trupe, sjever Sirije, april 2018.\nBijela kuća je saopštila da je predsjednik Donald Trump otkazao svoju prvu posjetu Latinskoj Americi koji je bio planiran za kraj nedjelje "jer želi da nadgleda američki odgovor na Siriju".\nOrganizacija za zabranu hemijskog oružja (OPCV) poslaće istražioce u sirijsku Dumu, kako bi istražili nedavni navodni incident sa hemijskim oružjem, navodi se u saopštenju organizacije.\nSaopštenje OPCV je uslijedilo nakon poziva Moskve i Damaska da se pokrene međunarodna istraga.\n"Tehnički sekretarijat OPCV u utorak je zatražio od Sirije da pripremi sve što je neophodno za slanje istražilaca. To je u skladu sa zahtjevom Sirije i Ruske Federacije da se sprovede istraga o navodnoj upotrebi hemijskog oružja u Dumi", navodi se u saopštenju.\nIz OPCV dodaju da se istraživački tim priprema da uskoro otputuje u Siriju.\nNovinska agencija Sana ranije je prenijela da je sirijsko Ministarstvo spoljnih poslova uputilo zvanični poziv OPCV da posjeti istočnu Gutu povodom izvještaja o navodnom napadu hemijskim oružjem.\nSirijski mediji koji podržavaju opoziciju su u subotu, 7. aprila, pozivajući se na militante, prenijeli da je sirijska vojska upotrijebila hlor u gradu Duma i da je ubijeno oko 70 ljudi.\nRusija je u utorak poručila da pozicija Zapada, nakon hemijskog napada, nije konstruktivna, u prvoj reakciji nakon što je američki predsjednik kasno u ponedjeljak zaprijetio vojnom akcijom.\nTrump je upozorio Rusiju da će napad u Dumi, u kojoj je stradalo najmanje 60 ljudi, uključujući i djecu, imati "teške posljedice".\nIz Moskve je ipak saopšteno da nema opasnosti od oružanog sukoba SAD-a i Rusije u Siriji jer imaju "radne kontakte" i očekuju da će razum prevladati.\nNa sastanku sa svojim vojnim savjetnicima, te novim, trećim po redu savjetnikom za nacionalnu sigurnost od početka mandata, Johnom Boltonom, Donald Trump je u ponedjeljak rekao da će se počinioci hemijskog napada na Dumu u Siriji u subotu, suočiti sa nasilnim odgovorom.\n"Donosimo odluku večeras ili vrlo brzo, čućete odluku. Ali ne možemo dozvoliti razaranja kakva smo vidjeli, to je užasno. Ne možemo dozvoliti da se to događa u našem svijetu. Naročito ako smo u mogućnosti, zbog snage SAD-a da to spriječimo", rekao je.\nIstakao je da je odluka neminovna i da se razmatra više opcija.\n"Imamo mnogo vojnih opcija, ubrzo ćemo vas obavijestiti o njima. Vjerovatno nakon činjenica", dodao je Trump.\nStradanje sirijske Dume\nBritanska premijerka Theresa May saglasila se sa predsjednicima SAD-a i Francuske Donaldom Trumpom i Emmanuelom Macronom da svijet mora da odgovori na izvještaje o napadu hemijskim oružjem u Siriji, saopšteno je iz kancelarije britanske premijerke.\nOna se tokom odvojenih telefonskih razgovora sa Trumpom i Macronom saglasila da su izvještaji iz Sirije "krajnje zaprepašćujući" i da, ukoliko budu potvrđeni, predstavljaju dodatni dokaz "užasne okrutnosti" vladavine sirijskog predsjednika Bašara el Asada.\nSjedinjene Države za napad drže odgovornim snage Asada, dok Rusija negira da se napad dogodio, kako je u ponedjeljak uveče, pred Savjetom bezbjednosti Ujedinjenih nacija (UN), rekao ambasador Rusije Vasiliji Nebenzja.\n"Naša vojna radiološka, biološka i hemijska jedinica bila je mjestu navodnog hemijskog napada i potvrđeno je da nikakve hemijske supstance nijesu nađene na terenu, nije bilo ni mrtvih tijela, niti otrovanih ljudi u bolnicima. Doktori u Dumi negiraju da su im u bolnicu dolazili ljudi sa tvrdnjom da su izloženi hemijskom napadu", ustvrdio je ruski ambasador i pozvao međunarodne posmatrače da posjete mjesto napada.\nTrump je, međutim, rekao i da sirijski saveznici Rusija i Iran takođe snose dio odgovornosti za hemijski napad na Dumu, grad u istočnoj Guti, nedaleko od sirijske prijestonice Damaska, koji je jedno od posljednjih uporišta pobunjenika.\n"Svi će platiti cijenu... ako je Rusija, ako je Sirija, ako je Iran ili ako su svi skupa, utvrdićemo", poručio je Donald Trump.\nSAD će same reagovati ako UN ne odgovori, rekla Haley\nNa sjednici Savjeta bezbjednosti UN, američka ambasadorica Nikki Haley apelovala je na zajedničku akciju, ali je obećala i da će Sjedinjene Države same reagovati ako UN ne odgovori.\nSjedinjene Države za mandata Donalda Trumpa reagovale su prošle godine na hemijski napad u Kan Šajkunu koji se desio 4. aprila 2017. u provinciji Idlib, tada takođe uporištu sirijskih pobunjenika, u kojem je od posljedica trovanja i gušenja umrlo više od 80 ljudi, među njima veliki broj djece.\nSAD je nedugo potom na vojnu bazu sirijskog predsjednika Bašara el Asada ispalio 59 Tomahavk raketa. Iako je u toj bazi bilo ruskih trupa, do kolizije dvije strane nije došlo zbog prethodno uspostavljene vruće linije.\nU vezi reakcije na subotnji hemijski napad, zamjenik ministra vanjskih poslova Rusije Mihail Bogdanov u utorak je saopštio da ne postoji opasnost od oružanog konflikta u Siriji između SAD-a i Rusije, prenosi TASS, dodajući da postoje "radni kontakti" između dvije strane i da vjeruju da će "zdrav razum" prevladati.\nDmitrij Peskov, potparol Kremlja, je rekao da politika Zapada nakon nedjeljnog napada u Dumi nije konstruktivna i da Rusija ne odustaje od diplomatskih napora u Siriji.\nRusija je u tom kontekstu još od ponedjeljka omogućila izlazak pobunjeničkih snaga iz Dume i, kako saopštavaju sirijski državni mediji, očekuje se da će oko 40.000 pripadnika sirijske milicije i njihovih porodica napustiti Dumu.\nTakođe su u utorak u Moskvi pozvali izraelske zvaničnike da razgovaraju o raketnom napadu Izraela na Asadovu vojnu bazu, kada je poginulo i devet Iranaca, a zbog čega je Teheran zaprijetio da će odgovoriti.\nSa druge strane, sirijski posmatrači kažu da su Asadove snage i njihovi saveznici u stanju pripravnosti, te da preduzimaju mjere predostrožnosti u vojnim bazama širom zemlje i strahuju od vojnog napada iz SAD.\nIran: Napad Izraela neće ostati bez odgovora\nOpservatorija: Najmanje 14 mrtvih u napadu na bazu u Siriji


Sutra čišćenje plutajućeg otpada na Drini - Jajce Online\nNaslovnica BOSNA I HERCEGOVINA Sutra čišćenje plutajućeg otpada na Drini\nSutra čišćenje plutajućeg otpada na Drini\nRadnici preduzeća “Hidroelektrane na Drini” sutra bi trebali da počnu uklanjanje plutajućeg otpada koji se nalazi na kruni brane Hidroelektrane “Višegrad”, a koji je tu dospio pucanjem gornje lančanice, čime je ugrožena i proizvodnja električne energije, rečeno je u ovom preduzeću.\nSpecijalizovani tim Hidroelektrane “Višegrad” godišnje izvadi od 6.000 do 8.000 metara kubnih plutajućeg otpada iz Drine, među kojim je drvo, plastika i drugi otpad sa deponija u okruženju.\nProblem plutajućeg otpada prisutan je više godina i o njemu se raspravljalo na brojnim sastancima i skupovima održavanim u Višegradu.\nU Višegradu je prije dvije godine održan trilateralni sastanak resornih ministarstava Republike Srpske, Srbije i Crne Gore, o problemu plutajućeg otpada, ali problem ni do danas nije riješen.\nPredsjednik Udruženja za sportski ribolov i ekologiju “Drinska jezera” u Višegradu Aleksandar Kojić kaže da Drina i dalje važi za jednu od najčistijih rijeka, o čemu svjedoči bogat riblji fond i prisustvo pastrmke, koja za stanište bira samo čiste rijeke, te apeluje da plutajući otpad treba riješiti naporom tri zemlje kroz koje protiče Drina.\nIz Ministarstva za prostorno uređenje, građevinarstvo i ekologiju Republike Srpske ranije danas rečeno je da će hitno inicirati sasanak sa novim resornim ministrima u vladama Srbije i Crne Gore kako bi se pronašlo rješenje za desetine hiljada metara kubnih plutajućeg otpada koji na krunu brane u Višegradu dolazi pritokama rijeke Drine i prijeti da ugrozi rad preduzeća “Hidroelektrana na Drini”.\nPrethodni članakHarris: Trumpov pokušaj poništavanja izbora u Džordžiji je ‘zloupotreba vlasti’\nNaredni članakSud BiH odbio optužnicu protiv Mehmedagića, Cikotića i Druškića


Poziv za tender za obnovu Slavije i Bulevara oslobođenja - Gradjevinarstvo.rs\n- Pozivno pismo za učestvovanje na tenderu za rekonstrukciju Trga Slavija i Bulevara oslobođenja, od Slavije do Autokomande, biće najpre objavljeno na sajtu „Evropske banke za obnovu i razvoj“ (EBRD), a zatim i na zvaničnom sajtu Grada Beograda – najavio je direktor „Agencije za investicije i stanovanje“ Luka Petrović.\nPrema njegovim rečima, rok za dostavljanje ponuda je 45 dana, a otvaranje će biti 12. maja. „Direkcija za građevinsko zemljište i izgradnju Beograda“ istovremeno raspisuje javni konkurs za izgradnju fontane, a rok za završetak čitavog posla je 155 dana.\n- Za vreme izvođenja radova saobraćaj će se odvijati pravcima Makenzijeva-Ulica kralja Milana i Nemanjina-Bulevar oslobođenja. Beogradska ulica, na potezu Trg Slavija-Njegoševa, biće jednosmerna ka Njegoševoj. Za vreme radova biće onemogućen prilaz Trgu Slavija iz Ulice Svetog Save i Deligradske – precizirao je Petrović, saopštila je gradska informativna služba.\nOn je dodao da se parking prostor između Beogradske i Ulice Prote Mateje ukida i da će se on iskoristiti za odvijanje pešačkog saobraćaja u vreme radova. Parking prostor između ulica Prote Mateje i Alekse Nenadovića ostaće u funkciji sve vreme izvođenja radova, a i kasnije. Detaljan plan odvijanja saobraćaja za vreme izvođenja radova blagovremeno će se objavljivati u svim medijima za svaku fazu radova posebno.\n- Kako je rekonstrukcija Trga Slavija i Bulevara oslobođenja najvažniji ovogodišnji projekat, uslovi tendera su oštri kako bismo na tenderu dobili izvođača koji je sposoban da na vreme, a možda i pre roka, završi poveren posao. Kako bismo mogli kvalitetno da pratimo dinamiku izvođenja radova, predvideli smo tri međuroka gde ćemo, ukoliko se kasni sa radovima, kazniti izvođača radova – rekao je on.\nU slučaju da svoje radove završi ranije, izvođač odmah prelazi na sledeću fazu radova i na taj način povećava šansu da ostvari bonus ukoliko celokupan posao završi za manje od predviđenih 155 dana, dodao je Petrović.\nTender za nadzor radova, nastavlja on, već je raspisan, učestvovalo je devet kompanija, a zastupljene su velike svetske firme iz te oblasti.\nPetrović je naglasio da će se rekonstrukcija Trga Slavija i Bulevara oslobođenja raditi bukvalno danonoćno. Dozvoliće se rad od šest do 22 sata, a ukoliko budu želeli, izvođači će moći da zatraže i dozvolu za noćni rad, a sve u cilju da se rekonstrukcija što pre završi i saobraćajnice dobiju svoju punu funkcionalnost.\n- Fontana u centralnom delu trga samo će ulepšati njegov izgled i neće ugrožavati vozače u slučaju jakog vetra, jer će se ugraditi senzori koji će skladu sa jačinom vetra regulisati visinu mlaza vode – rekao je Petrović.


Solistički nastup violinistkinje Lidije Bojinović u Kolarčevoj: Prva umjetnica iz RS u pratnji simfonijskog orkestra iz Beograda - Srpskainfo\nSolistički nastup violinistkinje Lidije Bojinović u Kolarčevoj: Prva umjetnica iz RS u pratnji simfonijskog orkestra iz Beograda\nMlada violinistkinja Lidija Bojinović prva je umjetnica iz Republike Srpske koja će se predstaviti beogradskoj publici, nastupivši sa simfonijskim orkestrom Ministarstva odbrane Srbije.\nBanjalučka violinistkinja, nastupiće sa simfonijskim orkestrom u petak sa početkom u 20 časova, u velikoj koncertnoj dvorani Zadužbine Ilije M. Kolarca u Beogradu.\nRecite nam više o koncertu, da li Vam je ovo prva saradnja sa simfonijskim orkestrom Ministarstva odbrane Srbije?\nOno što mi je posebno značajno u vezi ovog koncerta je činjenica da sam prvi umjetnik iz RS koji će na ovoj sceni nastupiti kao solista ispred simfonijskog orkestra i to Umjetničkog ansambla Ministarstva odbrane Republike Srbije “Stanislav Binički”, pod dirigentskom palicom maestra Rade Pejčića. Takođe mi mnogo znači to što je ovaj koncert moj prvi solistički nastup na ovoj značajnoj i renomiranoj sceni, na kojoj nastupaju najuspješniji solisti, orkestri, dirigenti i kamerni sastavi današnjice. Tokom zadnjih par godina više puta sam imala čast da nastupam kao član orkestra na toj sceni, a održala sam i dva solistička cjelovečernja koncerta u Muzičkoj galeriji Kolarčeve zadužbine, svaki put sa velikim užitkom zbog posebne energije koju ne možete da ne osjetite u ovako velikoj kulturnoj instituciji, pa se izuzetno radujem i ovoj novoj prilici da publici prenesem svoju ljubav prema muzici, da pokažem svoje umijeće zajedno sa orkestrom, te da priredimo jedno izuzetno lijepo muzičko veče.\nRecite nam više o programu koncerta?\nNa programu koncerta naći će se djela vrhunskih, svima poznatih kompozitora: Kloda Debisija, Morisa Ravela, Feliksa Mendelsona, te Milorada Marinkovića, srpskog kompozitora čija su djela izvođena širom Srbije ali i inostranstva. Interesantno je to da će publika imati priliku da čuje i solo harfu na kojoj će svirati Nađa Dornik, a tome se i ja kao učesnik koncerta radujem jer u svom gradu, nažalost, nemam često priliku da čujem zvuke ovog magičnog instrumenta. Djelo koje ću ja ovom prilikom izvesti je Koncert za violinu i orkestar Feliksa B. Mendelsona u e-molu. Već sam imala tu čast da ga izvedem kao solista, i to u aprilu ove godine, kada sam nastupila kao solista ispred Niškog simfonijskog orkestra, pod dirigentskom palicom Svilena Simeonova iz Bugarske. Ovakve prilike su uvijek od posebnog značaja za svakog muzičara, posebno za mlade umjetnike koji tek prave svoje prve krupnije korake i zbog toga moram još jednom naglasiti da mi je ovo izuzetna čast i da sam zaista zahvalna na pruženoj prilici.\nVi ste prva umjetnica iz Republike Srpske koja svira solistički koncert sa simfonijskim orkestrom u Beogradu. Kako se osjećate i koliko Vam znači ovaj nastup?\nBiti prvi u nečemu je uvijek laskava pozicija, posebno kada mladi umjetnik dobije priliku za ovako veliki nastup, ali je i velika odgovornost, a tu odgovornost i povjerenje koje mi je pruženo iskoristiću kao dodatni motiv da se predstavim u što boljem svjetlu, s nadom da će biti još mnogo ovakvih prilika za mene, ali i druge naše umjetnike.\nKoliko ovakvi koncerti znače umjetnicima iz Banjaluke i Republike Srpske i koliko su česte ovakve prilike?\nGradovi poput Beograda, Novog Sada, Zagreba i ostalih većih gradova regiona imaju svoje kulturne institucije koje baštine dugu tradiciju i koje imaju redovne i bogate koncertne sezone. Za umjetnike iz Banjaluke je značajno da budu dio ovakvih projekata, posebno u ulozi koja je meni data, jer u Banjaluci još uvek željno iščekujemo institucionalizaciju Banjalučke filharmonije koja bi bila prva javna ustanova na prostoru RS koja se bavi umjetničkom muzikom. Izuzetno sam ponosna na do sada uložene napore da održavamo visoke izvođačke standarde, da nastupamo širom BiH i regiona, kao i u inostranstvu (Austrija, Italija, Grčka, Švedska…) ali se i dalje osjeća veliki nedostatak institucije koja bi nam omogućila još češće koncertne nastupe, više prilika za solističke nastupe, kao i stalna radna mjesta za školovane muzičare, svršene studente naše Akademije umjetnosti.\nKoji su Vam naredni planovi poslije ovog koncerta?\nPoslije ovog koncerta planiram još nekoliko solističkih nastupa, uglavnom solo resitala, na kojima ću izvoditi djela Baha, Sarasatea, Bramsa i drugih kompozitora. Moram naglasiti i da sam izuzetno srećna što imam punu podršku divne pijanistkinje Željke Jovanić, koja me prati i dijeli sa mnom najveći dio ovakvih koncerata i sa kojom sarađujem već blizu 15 godina. Podrška drugih kolega iz mog okruženja mi takođe mnogo znači, jer trud koji mi muzičari ulažemo u svoju profesiju je izuzetno velik, utrošeno vrijeme za vježbanje, mnoga usavršavanja, masterklasovi, putovanja, koncerti. Divno je kada vaše kolege to prepoznaju i podrže, te sam i na tome zahvalna.\nKultura BeogradkoncertLidija Bojinovićsimfonijski orkestarvolinistkinja\n"Parni valjak" u Banjaluci krajem novembra


VRISKA I NEMILOSRDNO UBADANJE Ikonopisac koji je ubio staricu inspirisan scenom iz HOROR FILMA - Srpskainfo\nVRISKA I NEMILOSRDNO UBADANJE Ikonopisac koji je ubio staricu inspirisan scenom iz HOROR FILMA\nVladan G. (26), osumnjičen da je Jelici Veri Tatarovski iz Niša nožem nanio više od 10 uboda po tijelu i čekićem joj smrskao glavu, bio je, kako pišu mediji, podstaknut horor filmom “Psiho”, poznatom po sceni ubistva pod tušem i vrisku žene koju ubica nemilosrdno ubada.\nIkonopisac je, inače, neko vrijeme živio u zgradi gdje i nesrećna žena koja je ubijena u noći između 31. avgusta i 1. septembra u svom stanu, a mladić je uhapšen 4. septembra u Beogradu.\nZločin se, kako piše Alo, naizgled odigrao po uzoru na jedan od najstrašnijih horor filmova Holivuda, a na to ukazuju Vladanove objave na Fejsbuku.\nOn je dva dana prije zločina objavio da je gledao Hičkokovo remek-djelo “Psiho” iz 1960. godine.\nRASKOLJNIKOV IZ NIŠA Ikonopisac izmasakrirao ženu, pa se SKRIVAO U BEOGRADSKOM HOSTELU\nKultna scena u kojoj glumica Dženet Li vrišti pod tušem dok je napadač ubada nožem svima koji su gledali film ostala je urezana u sjećanju, a upravo ovo ostvarenje gledao je ikonopisac uoči ubistva vojne penzionerke.\nNa Fejsbuku je napisao da je film gledao 30. avgusta, oko 22 sata, a tragedija se dogodila već narednog dana. Dan prije toga, 29. avgusta, takođe se pohvalio da je gledao film “Rozmarina beba”, koji mnogi proglašavaju jednim od najstrašnijih zbog scena sa satanističkim ritualima.\nPoslije ubistva starice, nastavio je sa mračnim objavama na Fejsbuku.\nUzimam sve svoje lijekove da otjeram svoje misli – napisao je stih iz pesme “Heroin” pjevačice Lane del Rej.\nPodsjećanja radi, mladić je poslije zločina pobjegao u Beograd gdje se krio u iznajmljenoj sobi u centru prestonice, gdje je ubrzo uhapšen.\nHronika Horor filmIkonopisacUbistvo starice\nPOKUŠAVA DA IZBJEGNE ZATVOR Izbo staricu 26 puta, opljačkao je, a sada traži da bude prebačen u PSIHIJATRIJSKU BOLNICU\nIKONOPISCU PRIJETI DO 40 GODINA ROBIJE Optužen da je 26 puta izbo baku, pa je dokrajčio čekićem\n"BIO SAM KAO LEPTIRIĆ” Ikonopisac na sve načine pokušao da opravda svirepo ubistvo žene\nPOPUT HOROR FILMA Majka pronašla kćerku (4) i sina (8) OBJEŠENE U PODRUMU KUĆE\nDRAMA U BIOSKOPU Penzioner preminuo tokom odmora na Tajlandu dok je gledao HOROR FILM\n“MOJ OTAC JE KRIV” Ikonopisac ubio ženu sa 26 uboda nožem, a sada se za sve OVAKO PRAVDA\nPOPUT HOROR FILMA Opsežna potraga za skijašem koji je pokrenuo SMRTONOSNU LAVINU (VIDEO)\n"GRIZE ME SAVJEST" Svirepi ikonopisac Jelicu izbo čak 26 PUTA, a sada se izvinjava njenoj porodici


Od Beograda skuplje stanove ima samo jedan grad u regionu | Gradimo zajedno\nNaslovnaRegionOd Beograda skuplje stanove ima samo jedan grad u regionu\nOd Beograda skuplje stanove ima samo jedan grad u regionu\nIzvor : www.pexels.com © Quang Nguyen Vinh\nIako su se cene nekretnina prethodnih godina povećavale u svim državama regiona, srpska prestonica i dalje je „lider“ po ceni kvadrata. Odmah iza Beograda nalazi se Ljubljana, dok su najpovoljniji stanovi u Podgorici.\nBeograd: 2.500 evra po kvadratu\nUbedljivo najviše novca u Srbiji potrebno je izdvojiti ukoliko želite da postanete vlasnik nekretnine u Beogradu. Prema izveštaju Republičkog geodetskog zavoda, najskuplji kvadrati prodaju se na beogradskoj opštini Savski venac, gde prosečna cena kvadrata iznosi 3.328 evra.\nIpak, ono što najviše „upada u oči“ jeste podatak da je na ovoj opštini uočena najviša maksimalna cena kvadrata u Beogradu, koja na ovoj opštini iznosi čak 10.067 evra. S druge strane, sledeća opština na listi najviših cena je Vračar, gde najskuplji kvadrat iznosi 3.937 evra.\nOsim lokacije koja svojim stanarima nudi dobru povezanost sa različitim delovima grada, još jedan od faktora koji može uticati na formiranje cene na Savskom vencu jeste i to što se u njegovoj neposrednoj blizini nalazi najskuplji stambeni kompleks u prestonici, Beograd na vodi, u kojem je prosečna cena kvadrata 3.417 evra.\nSarajevo: 1.250 evra po kvadratu\nU toku prošle godine, zabaležen je rast cena nekretnina i u susednoj Bosni i Hercegovini. Bez obira na to, tržište nekretnina u BiH još uvek važi za jedno od najunosnijih.\nProsečna cena kvadrata u Sarajevu tokom 2021. godine iznosila je oko 1.250 evra, dok je najskuplji kvadrat iznosio oko 3.065 evra.\nOvim cenama Sarajevo je steklo „titulu“ najskupljeg grada u BiH, a kako kažu sarajevski agenti za nekretnine, kupci najpre biraju novogradnju, a faktori koji utiču na izbor stana su i lokacija, spratnost zgrade, kao i parking.\nTokom prošle godine, najjeftinije nekretnine u BiH bile su u Gradačcu, Bugojnu, Brčkom i Trebinju.\nCrna Gora: 1.219 evra po kvadratu\nCrna Gora je samo još jedna od država koje nisu uspele da odole trendu rasta cena nekretnina. Kako pokazuju podaci Uprave za statistiku (MONSTAT), u Crnoj Gori je u prvom kvartalu 2021. prosečna cena kvadrata iznosila 1.219 evra, što je za 29,7 odsto više u odnosu na početak prethodne godine.\nRast se nastavio, te su podaci pokazali da je u Podgorici u drugom kvartalu prošle godine prosečna cena kvadrata iznosila 1.234 evra.\nNajviša cena kvadrata zabeležena je u primorskim regijama, gde je prosečna cena nekretnina iznosila 1.298 evra, čak i više nego u prestonici.\nZagreb: 1.886 evra po kvadratu\nProsečna cena stanova u novogradnji u Zagrebu u prvoj polovini 2021. iznosila je 1.886 evra po kvadratu, dok je u ostalim delovima zemlje cena bila nešto niža – 1.648 evra, podaci su Državnog zavoda za statistiku Republike Hrvatske.\nOsim lokacije, izgleda, i kvaliteta gradnje, na razliku cena stanova utiču i mnogi drugi faktori, poput stanja tržišta rada, visina kamatnih stopa kredita, odnos ponude i tražnje , ali i celokupna ekonomija države.\nLjubljana: 3.000 evra\nU Sloveniji se već decenijama javlja problem nedostatka nekretnina, a prema rečima slovenačkih agenata za nekretnine, najviše fali povoljnijih stanova – sa cenom od oko 3.000 evra, koje bi moglo da priušti veći broj građana.\nPrema podacima Zavoda za statistiku (SURS), u Sloveniji su cene nekretnina u drugom tromesečju 2020. godine „skočile“ za 4,5 odsto, u odnosu na prvo tromesečje. Kako SURS navodi, cena kvadrata je u 2020. godini po prvi put prešla 2.900 evra. Za razliku od Ljubljane, cene u drugim, manjim mestima su povoljnije i kreću se oko prosečne cene od 2.000 evra po kvadratu.\nPrethodni tekstPruge bez vozova: Zašto Srbija rasklapa više od 400 železničkih saobraćajnica\nSledeći tekstWacker Neuson testirao novu električnu opremu


Ekološka sredstva za čišćenje - Veleprodaja profesionalne opreme i sredstava za čišćenje\nGlavna stranica Blog Ekološka Sredstva za Čišćenje: Budućnost Čišćenja\nEkološka sredstva zaista predstavljaju budućnost čišćenja, jer će vrlo brzo na tržištu biti dozvoljeni samo takvi proizvodi. Zbog toga je važno znati koji su to proizvod za čišćenje označeni kao ekološki, kako ih prepoznati i koje su njihove prednosti u odnosu na sada već zastarela i nebezbedna sredstva koja su se ranije koristila u industriji čišćenja.\nZašto su ekološka sredstva za čišćenje dobra?\nPrirodna sredstva za čišćenje sve više su dostupna svima. S obzirom da je očuvanje životne sredina jedna od glavnih zvezda vodilja svake savremene države, tako se sve više smernica i ograničenja vezana za poslovanje odnose upravo na ekološku svest. U industriji čišćenja koja je veoma razvijena, vrlo potrebna i rasprostranjena, koriste se agresivne materije, hemikalije i plastične ambalaže. S obzirom da su sredstva za čišćenje neophodna, kako za domaćinstva, tako i za profesionalnu upotrebu, ekološki standardi sve više zalaze u sastav korišćenih supstanci.\nEkološka sredstva za čišćenje proizvode se bez štetnih sastojaka, obično se prave od biljnih sirovina i donose ogroman broj benefita. Ne samo da ne zagađuju vodu, vazduh, zemljište i okolinu, već ne sadrže ni sastojke koji su agresivni za ljude iz industrije profesionalnog čišćenja koji ih svakodnevno koriste. To se posebno odnosi na isparenja raznih sredstava za profesionalno čišćenje koja su neizbežni deo održavanja higijene svakog prostora koji zahteva svakodnevno korišćenje ovih sredstava.\nDa li prirodni sastav znači i manju moć čišćenja?\nKoja su to sredstva za čišćenje u skladu sa prirodom i kako ih prepoznati?\nSredstva u skladu sa životnom sredinom za čišćenje su budućnost profesionalnog čišćenja


Norveški suvereni fond zaradio lani 123 mlrd dolara\nTanjug 28. januara 2021. 11:19\nOSLO – Norveški suvereni imovinski fond, najveći na svetu sa vrednošću od 1,3 biliona dolara, zaradio je od povrata na ulaganja 1,07 biliona norveških kruna (122,7 milijardi dolara) u 2020. godini.\nFond je saopštio danas da je to drugi najviši iznos zarade u njegovoj 22-godišnjoj istoriji, prenosi Rojters.\n„Uprkos tome što je 2020. godinu obeležila pandemija, to je bila još jedna dobra godina za fond. Ipak, visok povrat na ulaganja nas takođe podseća da bi tržišna vrednost fonda u budućnosti mogla značajno da se promeni“, naveo je u saopštenju Ojsten Olsen, guverner norveške Centralne banke koja upravlja Fondom.\nPovrat na ulaganja bio je 10,9 procenata prošle godine. Ovakvom rezultatu je najviše doprineo rast akcija američkih tehnoloških kompanija, Epla, Amazona, Majkrosofta i „Tesle“.\n„Tehnološke kompanije su imale najveći povrat u 2020. godini od 41,9 procenata. To je uglavnom efekat pandemije koja je rezultirala ogromnim rastom potražnje za proizvodima za radom, obrazovanjem, trgovinom i zabavom preko interneta“, predočio je u saopštenju izvršni direktor fonda Nikolaj Tangen.\nOsnovan 1996. godine, norveški fond ima vlasnički udeo u oko 9.200 kompanija širom sveta, i poseduje 1,5 posto svih akcija listiranih na berzama. Takođe ulaže u obveznice i nelistirane kompanije u sektoru nekretnina.\nUkupna imovina fonda odgovara protivrednosti od 240.000 američkih dolara po svakom građaninu Norveške – muškarcu, ženi i detetu.


Goran Petrović, advokat iz Požarevca novi potpredsednik Stranke slobode i pravde - Boom93\nStranka Slobode i pravde održala je Skupštinu gde je za svog predsednika ponovo izabrala Dragana Đilasa.\nĐilas, koji je izabran jednoglasno, predložio je pet potpredsednika koje su delegati Skupštine podržali.\nZa nove potpredsednike izabrani su Marinika Tepić, Dejan Bulatović, Borko Stefanović, Dušan Nikezić i advokat iz Požarevca Goran Petrović.\nPetrović je bio član predsedništva SSP-a iz Požarevca i kandidat ove stranke za narodnog poslanika na poslednjim parlamentarnim izborima koji su bili održani početkom aprila.\nMandat predsednika i potpredsednika SSP-a traje četiri godine.\nOznakeadvokat Goran Petrović potpredsednik Požarevac Stranka slobode i pravde\nadvokat iz Požarevca novi potpredsednik\nKoji uspeh za Požarevac.\nSSP novi Vučićev koalicioni partner. Jel to vazi i na lokalu


Srbija kupuje zgrade za ambasade u četiri zemlje - Sputnjik Srbija\n09:15 05.12.2017 (osveženo 09:26 05.12.2017) Preuzmite kraći link\nU Australiji, SAD, BiH i Makedoniji, navode „Novosti“, Srbija već ima četiri nekretnine, ali su one uglavnom neuslovne, zahtevaju ozbiljnu rekonstrukciju i ne koriste se za potrebe srpskih diplomatsko-konzularnih predstavništva.\n„Novosti“ navode da je ideja da se nekretnine koje su u vlasništvu Srbije a ne koriste se — prodaju, a novac uloži u kupovinu uslovnih objekata u koje bi se trajno smestile srpske diplomate.\nSličan plan trebalo bi da bude primenjen i od novca dobijenog iz procesa sukcesije bivše imovine SFRJ, odnosno od prodaje zgrada i stanova koje nijedna država nije htela da nasledi, dodaje list, navodeći kao primer da bi samo od stana u Njujorku, na Petoj aveniji, čija je vrednost procenjena na 1,8 miliona dolara, Srbiji trebalo da pripadne skoro milion.\n„Novosti“ preciziraju da u Kanberi Srbija u vlasništvu ima rezidenciju, plac od 1.422 kvadratna metra i zgradu od 516 kvadrata, „čija je knjigovodstvena vrednost procenjena na 38,3 miliona dinara“, ali da ti objekti već godinama zvrje prazni.\nS druge strane, ukazuju „Novosti“, Srbija u tom gradu iznajmljuje oko 750 kvadrata za ambasadu i rezidenciju.\nS druge strane, ističu „Novosti“, Srbija plaća kiriju za iznajmljivanje ambasade i rezidencijalnog stana (oko 700 kvadrata).\nKada je reč o BiH, „Novosti“ navode da Srbija nekretnine ima samo u Banjaluci — generalni konzulat i stan od oko 1.500 kvadrata, vrednih 54 miliona dinara, a da u Sarajevu rentira oko 700 kvadrata za ambasadu i rezidencijalne potrebe.


hobi : Južne vesti\nŠta umeju vredne ruke kreativnih Vranjanaca\n11:41, 24. 9. 2016.\nMalo mašte, mnogo spretnosti, kreativnost i stalno usavršavanje dovoljni su za stvaranje malih umetničkih dela, kažu Vranjanci koji izrađuju unikatni nakit, sapune i kozmetiku, vraćaju sjaj starim predmetima i prave makete.\nDoktor medicine izučava istoriju Prokuplja\n09:31, 5. 8. 2015.\nDo podataka da Prokuplje po imenu ima brata blizanca u Turskoj, da je u njemu imala kuću tetka Ruđera Boškovića i drugih zanimljivosti došao je 29-godišnji doktor medicine Stevan Perović koji proučava istoriju svog grada.\nBojom transformišu u vampire, super heroje ili princeze\n14:51, 25. 6. 2015.\nZa samo pet minuta bojama i četkicama u super heroje ili ljupke princeze mogu vas pretvoriti dve mlade Nišlijke Dunja Ćirić i Dimitrija Savić koje su nedavno kao svoj hobi otkrile face painting .\nAvio-spoting - hobi koji podiže adrenalin\n09:46, 5. 6. 2015.\nTrenutak kada treba da zabeležite sletanje aviona koji preleće iznad ili pored vas diže adrenalin i ostavlja neopisiv osećaj, ističu niški srednjoškolci, jedni od malobrojnih avio-spotera u svom gradu.\nI starije Nišlije razmenjuju sličice fudbalera\n08:58, 5. 5. 2014.\nTo što je ovih dana u Nišu ispred škola „otvoreno tržište“ menjanja sličica za Svetsko prvenstvo u fudbalu i nije neuobičajeno, ali je pravo iznenađenje da sličice razmenjuju i stariji građani i to svakodnevno ispred samousluge.\nParče drveta može biti i bager, i formula\n09:00, 6. 1. 2014.\nDa detetu nisu neophodne skupe brendirane igračke koje "govore" ili "pevaju" da bi se zabavilo i istovremeno učilo, pokazuju roditelji dvogodišnjeg Doroteja koji sve sa čime se on igra prave ručno.\nElektrodistribuciju ukrašava origamijem\n11:53, 14. 8. 2013.\nMagacioner u prokupačkoj Elektrodistribuciji Zoran Stanković na najoriginalniji način uz pomoć origamija ukrasio je poslovni prostor, a ždralovi i cveće od papira razbili su monotoniju oficijalnog prostora.\nRadionica posvećena insektima\n14:53, 9. 5. 2013.\nOd 13. do 18. maja ispred galerije “Salon 77” u niškoj Tvrđavi od 10 do 13 sati biće održana ekološka radionica “Zdrava tvrđava” posvećenaa insektima.\nTašne koje pričaju priču\n12:03, 20. 2. 2013.\nMiroslava Jovnović iz Niša radi kao pravnik u Gradskoj upravi, ima troje dece i stiže da iskaže svoju kreativnu stranu kroz torbice koje izrađuje specifičnom tehnikom.\nStomatolog koji pravi sveće\n10:47, 14. 2. 2013.\nJelica Nikolić živi u Nišu, ima 25 godina i diplomirani je stomatolog. Trenutno stažira, a u slobodno vreme izražava svoju kreativnost izlivajući mirišljave sveće neobičnih oblika.\nNeobične lutke iz Niša\n09:00, 10. 1. 2013.\nNišlijka Milica Štrbo pravi zanimljive unikatne lutke, a neke od njih predstavila je krajem godine u Nišu na svojoj prvoj samostalnoj izložbi.\nNeobično vozilo na niškim ulicama\n13:56, 3. 12. 2012.\nMihajlo Pejčić, student iz Babušnice koji živi u Nišu, odlučio se za drugačije prevozno sredstvo - monocikl.\nKreativne šolje iz Niša\n10:58, 3. 12. 2012.\nStudentkinja Danica Blagojević u slobodno vreme pravi šolje za kafe i čajeve sa zanimljivim natpisima, a sa sestrom Natašom "oblači" šolje u zanimljiva odela.\nKreativni radovi mlade Nišlijke\n09:10, 27. 11. 2012.\nNakit, torbe, unikatna garderoba i neobični predmeti koje pravi samo su neki od načina da mlada Nišlijka Ana Stanković iskaže svoju kreativnost.\nMlada Nišlijka pravi tašne\n09:11, 22. 11. 2012.\nAna Šurdilović iz Niša počela je pre godinu dana da pravi tašne za sebe, danas već ima svoju firmu, a razmišlja i o proširenju proizvodnje.\nNeobičan hobi - Nišlija crta stripove\n09:46, 1. 11. 2012.\nPredrag Stamenković iz Niša crta stripove, ilustracijie i karikature. Iako mu je to profesija, kaže da najviše voli crteže koji spontano nastaju dok provodi vreme sa prijateljima.\nNeobičan hobi - pravi terene i figure za igrice\n10:08, 29. 10. 2012.\n"Miniature war gaming" je strateška društvena igra, a Nišlija Miloš Stojanović pravi terene za ratne borbe, naoružava vojnike i priprema ih za "minijaturni" napad na druge zaljubljenike u ovaj neobičan hobi.


Identifikovane 702 osobe u ovoj godini - Klix.ba\nIdentifikovane 702 osobe u ovoj godini\nInstitut za nestala lica BiH je u ovoj godini, prema preliminarnim podacima za cjelu BiH, ekshumirao 964 posmrtnih ostatatak dok je izvršena identifikacija 702 nestala lica - izjavio je danas šef Sektora za traženje ekshumacije i identifikacije Instituta Dušan Pavlović.\nOn je na konferenciji za novinare u Banjoj Luci rekao da se od ukupnog broja ekshumiranih, u 378 slučajeva radi o kompletnim tjelima, a u 586 slučajeva o nekompletnim ostacima kojima nedostaju dijelovi skeleta.\nPavlović je naveo da je od ukupnog broja ekshumiranih nekomplentih posmrtnih ostataka, njih 396 nađeno na lokalitetu jezera Perućac.\nNavodeći podatke za Republiku Srpsku (RS), on je rekao da je ekshumirano 91 kompletnih i 27 nekompletnih posmrtnih ostataka, dok je identifikovano 32 lica, a 36 je pozitivnih preliminarnih DNK izvještaja.\nPavlović je ocjenio da generalno postoji napredak u procesu traženja, ali da to ne znači da je Institut zadovoljan, najavivši da se u narednom periodu očekuje napredak u tim aktivnostima.\nPrema njegovim riječima, problemi u traženju nestalih se ogledaju u nedostatku relevantnih informacija, a potom, kada se dobije informacija o lokaciji koja se pokaže tačnom i kada se nominira lokacija, onda se čeka izlazak tužioca, kojem je to vanredni posao, i vještaka sudske medicine na teren.\nPavlović je istakao da će od naredne godine ekshumacije biti u nadležnosti Tužilaštva BiH i da će biti određeni tužioci kojima će ekshmacije biti isključivi zadatak, a što će imati pozitivnog uticaja na brzinu i efikasnost u procesu radnji vezanih za traženje nestalih lica.\nKometarišući navode u izvještaju EU da je ekshumiran mali broj lica srpske nacinalnosti, on je rekao da se za to pitanje mora naći rješenja i da se u tom cilju vode određeni razgovori i preduzimanje konkretnih koraka kako bi se prevazišao taj problem.\nŠef banjalučke Područne kancelarije ovog Instituta Milijana Bojić naglasila je da su se ti navodi u pomenutom izvještaju našli u velikoj mjeri angažovanjem srpskih predstavnika u Institutu koji su "svugdje i na svim mjestima" iznosili i ukazivali na taj problem.\nOna je istakla veoma dobru sadanju ove kancelarije sa MUP-om RS u procesima traženja nestalih i to posebno sa timom MUP-a koji se bavi istraživanjem ratnih zločina.\nIznoseći rezultate rada banjalučke kancelarije, Bojićeva je navela podatke po kojima je u prošloj godini indentifikovano 10, a u ovoj godini 11 lica, i da postoji 25 pozitivnih preliminarnih DNK izvještaja.\nPrema njenim riječima, u ovoj godini je ekshumirano 78 kompletnih tijela i 32 nekompletnih, te da je od osnivanja ova kancelarija Tužilaštvu BiH uputila 166 zahtjeva za naredbe o ekshumacijama pojedinačnih ili masovnih grobnica, od kojih nijedan zahtjev nije odbačen.\nBojićeva je navela da problem u radu banjalučke kancelarije predstavljaju uništena grobna mjesta i grobnice, njihovo premještanje, izmještanje posmrtnih ostataka i disperzija na više mjesta, ili se radi o mjestima grobnica koja se nalaze na još miniranom području.\nOna je navela primjer jame kod Bosanskog Petrovca u koju su ubačeni posmrtni ostaci više osoba na skoro 80 metara dubine, koji su potom zatrpani drvima i kamenjem i da će, kada to vremenski uslovi dozvole, biti veoma otežano prstup i sama eksumacija.\n"Moje suđenje je motor za utvrđivanje istine"\n20.12.2010. u 13:29


2001/12/27 16:14 Hap�enje "humanitaraca" na Kosovu\nTHU, 27 DEC 2001 16:14:23 GMT\nHap�enje "humanitaraca" na Kosovu\nDa li postoje ili ne "�elije" medjunarodnog terorizma na Kosovu? Ovo pitanje o kojem se mnogo raspravljalo nakon napada od 11. septembra u Njujorku I Va�ingtonu I koje je u medjuvremenu palo sa "top liste", ponovo je aktuelizovano nakon akcije Mirovnih snaga pod vodjstvom NATO-a (KFOR) u Pri�tini I Djakovici. Tri pripadnika humanitarne organizacije "Global Relief Foundation" su uhap�ena od strane mirovnih snaga pod sumnjom da su, kako je navedeno, u�estvovali u organizaciji I planiranju teroristi�kih napada. Sve se odigralo u potpunoj tajnosti, a zvani�nici KFOR/a su se pokazali veoma uzdr�anim u objavljivanju pojedinosti oko ovih hap�enja. Sve �to je re�eno bilo je da su trojica uhap�enih bili arapski dr�avljani I da su kod njih pronadjeni inkriminiraju�i materijali medju kojima I posteri svetskog teroriste Osame Bin Ladena. Identiet dve uhap�ene osobe je obznanjen od strane lokalnih radnika te organizacije, koji su potvrdili da se radi o ira�kim aktivistima, a za tre�eg je re�eno da je "Arapin".\nSumnja da su oni mogli biti uklju�eni u teroristicku mre�u delovalo je kao bomba za lokalne radnike, koji su izneli da "nisu zapazili ni�ta �to bi govorilo u prilog tih sumnji".\nMedjutim, izgleda da je poslednju re� na to pitanje stavio Generalni sekretar NATO D�ord� Robertskon koji je na sastanku ministara zemalja �lanica Severnoatlanske alijanse izjavio da su "�elije teroristi�ke mre�e Al Kaida otkrivene I na Kosovu", argumentuju�i to hap�enjima izvr�enih od strane KFOR-a. On je takodje istakao da �e trupe NATO u saradnji sa civilnim organima biti budne I ubudu�e. Pominjanje mogu�nosti da na Kosovu postoje takve �elije, ovda�nji analiti�ari smatraju da treba shvatiti kao upozorenje na propuste Misije OUN (UNMIK), koja je dozvolila da se "posredstvom islamskih humanitarnih organizacija infiltriraju I elementiu islamskog terorizma".\nUNMIK, s druge strane, tvrdi da nema tajnu slu�bu kako bi spre�io infiltriranje teroristi�kih elemenata. Jedan od glasnogovornika te Misije je zneo da "sude�i po informacijama tajnih slu�bi raznih zemalja koje deluju na Kosovu, ne postoji neka �ira organizacija teroristi�kih elemenata. KFOR je u medjuvremenu samo potvrdio da se u pritvoru nalaze tri osobe I da je to bio deo �ire operacije u borbi protiv terorizma po�to su istog dana vodjene akcije protiv te iste organizacije na Kosovu u Bosni I u samim SAD. Medjutim, svaki drugi razvoj oko ove akcije se I dalje dr�i daleko od o�iju javnosti.\nPostojanje medjunarodnog terorizma na Kosovu su do sada pominjali samo Beograd I zvani�no Skoplje, svako prema dnevnim potrebama. Srpski zamenik premijera Neboj�a �ovic je �ak izjavljivao da "na Kosovu postoje na stotine malih Bin Ladena", a njih je UNMIK ocenjivao neiskrenim, nerazumljivim I kao takvim I ekstremnim.\nAlbanski predstavnici su, s druge strane, iznosili da su takve izjave opasne I da samo mogu da potstaknu pove�anje medjuetni�kih tenzija I destabilizaciju Kosova. Ibrahim Rugova, predsednik Demokratskog saveza Kosova (LDK) je izneo stav da se radi o "srpskoj propagandi koja traje ve� �itav vek. Kao I u ovih poslednjih deset godina oni �ele da ponovo okaljaju Albance", kayao je on. Rugova je istakao da nije istina da je na Kosovu bilo ili da neko ima veze sa medjunarodnim teroristima tipa Bin Ladena. Takvih je optu�bi ina�e bilo I u nedavnoj pro�losti, posebno tokom rata na Kosovu kada su srpski politi�ki krugovi tvrdili da se "u redovima OVK bore I mud�ahedini".\nStrani, ali I doma�i analiti�ari su iznosili stavove da su takve optu�be deo nastojanja da se iskoristi novostvorena situacija nakon teroristi�kih napada u SAD. Oni su upozoravali da su se "takve optu�be mogle �uti u Srbiji I 1999. godine, ali tada iz ustiju biv�eg jugoslovenskog predsednika Slobodana Milo�evi�a", sada optu�enog za ratne zlo�ine. �ovi�eve optu�be, po njima, nisu ni�ta drugo do nastojanja odredjenih krugova da se iskoristi ameri�ka tragedija za njihove agende. Biv�i pomo�nik ameri�kog dr�avnog sekretara D�ejm Rubin je u intervjuu za jedan pri�tinski dnevnik izneo stav da su "Albanci na strani Zapada - oni koji ih povezuju sa Bin Ladenom nisu prijatelji Amerike".\nBilo kako bilo, hap�enje trojice Arapina na Kosovu ne podrazumeva I uklju�ivanje Albanaca u teroristi�ku mre�u. To su potvrdili I visoku zvani�nici NATO koji su poru�ili da na Kosovu ne postoji neprijateljski stav prama ovoj Alijansi I da eventulano postojanje ljudi koji bi mogli biti povezani sa mre�ama islamskog medjunarodnog terorizma ni na koji na�in se ne mogu vezati za stav ve�ine gradjana Kosova, koji su se jasno izjasnili protiv terorizma. Izgleda da su u Alijansi jo� uvek sve�i prizori perioda nakon 11. Septembra, kada su kosovari otvoreno demonstrirali stav pro SAD I protiv teroristi�kih napada. U tom periodu je �ak zabele�eno I pove�anje netrpeljivosti prema osobama koje dolaze sa Istoka. Zabele�eni su slu�ajevi kada su polomljeni prozori islamskih humanitarnih organizacija, ali I iskazivanje prezira (uglavnom mladih) prema osobama koje nose ode�u ili brade sli�ne onim koje nose gradjani nekih arapskih zemalja. Albanci, koji ne pate mnogo od verske "posve�enosti" (uprkos �injenici �to vecina njih pripada islamskoj veroispovesti), ne mogu da �tite (niti to �ele) nikog ko bi mogao da bude protivnik "njihovih spasilaca" - NATO I SAD.\nIpak, njihova zabrinutost o mogu�nosti prodiranja radikalnih islamskih elemenata ne datiraju samo od vremena nakon 11. septembra. Ono �to se nazivalo "porozno��u" granica Kosova uvek je stvaralo povoljan prostor za delovanje raznih grupa, posebno pod pla�tom "humanitarne pomo�i". �etnje mladih devojaka po ulicama Kosova obu�enih u islamske halje I u luksuznim vozilima, bio je znak organizovanih nastojanja za "stvaranje �to �ireg kruga sledbenika islamskih organizacija koje su propovedale �erijat" (sveti islamski zakon). Takodje I mu�karci sa nogavicama ispod kolena I dugim bradama predstavljaju drugi deo te zabrinutosti koja je ve� podstakla I organizovane oblike suprostavljanja od strane grupa Mladih, koji ni na koji na�in ne �ele njihovo identifikovanje sa "Istokom".\nMedjutim, ovda�nji posmatra�i tvrde da takve pojave stimulisane velikim sumama novca koje daju odredjene organizacije, nemaju razmere koje bi predstavljale rizik za uklju�ivanje ovih ljudi u nasilne delatnosti, a utoliko manje u njihovo involviranje u medjunarodnu mre�u terorizma. Relativno brza zapadna intervencija na Kosovu je ipak na vreme isklju�ila svaku mogu�nost da za Albance bude primamljiva neka pomo� isto�nih zemalja u �ta bi ih moglo gurnuti samo o�ajanje zbog socijalne bede.


Agromarket | Agromedia\nWeb adresa: Agromarket\nKompanija Agromarket doo Kragujevac je društvo sa ograničenom odgovornošću, osnovano 1991. godine, u cilju snabdevanja veleprodaja i maloprodaja repromaterijalom za poljoprivrednu proizvodnju. Agromarket je danas, više od dvadeset godina po osnivanju, proizvođač, jedan od vodećih uvoznika, zastupnika i distributera širokog portfolia proizvoda kojima kvalitetno pokriva potrebe kupaca sa područja Zapadnog Balkana – Srbija, BiH, Crna Gora, Makedonija i Kosovo.\nSem zastupništva brendova vodećih svetskih proizvođača pesticida (Syngenta, Du Pont, Dow AgroSciences, Bayer Cropscience, BASF, United Phosphorus, Arysta LifeSciences, Sinochem Ningbo, Agriphar, Spiess Urania, Cheminova, Nissan Chemical Industries, Zapi, Goemar, Galenika Fitofarmacija, Cinkarna...), domaćih i inostranih selekcionih kuća (NS seme, Franchi sementi, KWS, ZP), garden i profi programa (Dolmar, Oregon, G.F., Di Martino, Al-Ko, Telwin, Elpumps...), u prvoj deceniji XXI veka Agromarket je razvio i pozicionirao i sopstvene brendove (Villager, AGM, FitoFert i tako dalje).\nTokom dugogodišnjeg uspešnog poslovanja Agromarket je razvio i investirao u razvoj kako sopstvene prodajno-proizvodne mreže, tako i u članice Agromarket Grupa, preduzeća koja se bave primarnom proizvodnjom i preradom poljoprivrednih proizvoda (seme, sadni materijal, sveži i smrznuti program voća i povrća, mineralna hraniva).\nKompanija Agromarket je jedan od vodećih snabdevača tržišta pesticida sa distributerskim udelom od oko 1/3 celokupnog tržišta Srbije. Semenska roba sa učešćem od oko 1/4 ostvarenog turn over-a uglavnom čini distribucija i prodaja preko 30.000 tona semena strnina, kukuruza i više od 3 miliona pakovanja semena povrća, cveća, trava i leguminoza. Istovremeno, Agromarket je vlasnik sorata raži Šampion i tritikala Rtanj, koje proizvodi, dorađuje i plasira i na domaćem i na inostranom tržištu.\nPravilna ishrana bilja, kao najkompleksnija oblast u intenzivnoj poljoprivrednoj proizvodnji, preko robne marke Fitofert postala je dostupna svim korisnicima ovog prvog domaćeg brenda u kategoriji vodotopivih, specijalizovaih djubriva i oplemenjivača zemljišta. Proizvodima Fitofert, sistemima za navodnjavanje, propratnim garden proizvodima upotpunjuje se celokupna ponuda Agromarketa a njihovom upotrebom indirektno i povećanje i bolji kvalitet prinosa.\nKontinuitet razvoja proizvodnog/prodajnog portfolia usaglašenog sa potrebama tržišta omogućio je kompaniji da tokom prve decenije 21. veka iz godine u godinu zauzima sve veći tržišni udeo sa kontinuiranom stopom rasta na godišnjem nivou od oko 10 -15 % (u odnosu na prethodnu godinu poslovanja).


Saradnjom vlada i komora Balkana do veće konkurentnosti na EU tržištu – Vanjskotrgovinska komora BiH\nPredsjednik Vanjskotrgovinske/Spoljnotrgovinske komore Bosne i Hercegovine Ahmet Egrlić i zamjenik generalnog sekretara Nihad Bajramović prisustvovali su danas u Podgorici sjednici Upravnog odbora Komorskog investicionog foruma zapadnog Balkana nakon čega su zajedno sa ostalim članovima Upravnog odbora u prostorijama Vlade Crne Gore održali sastank sa minstrom finansija i socijalnog staranja mr. Milojkom Spajićem i ministrom ekonomskog razvoja, mr Jakovom Milatovićem.\nTokom sjednice Upravnog odbora kojom je predsjedavao predsjednik Egrlić, donijeta je odluka o osnivanju Predstavništva Stalnog sekretarijata KIF-a ZB6 u Podgorici, čime će se dodatno unaprijediti djelovanje ove regionalne poslovne asocijacije koja okuplja oko 350.000 kompanija. Za novog generalnog sekretara Stalnog sekretarijata KIF-a Upravni odbor je izabrao Tatjanu Sterjovu iz Stopanske komore Sjeverne Makedonije, koja je na toj dužnosti zamijenila Safeta Gërxhaliua. Na sjednici su takođe razmotrena i pitanja koja se odnose na redefinisanje aktivnosti KIF-a u pravcu dalje profesionalizacije, intenziviranja realizacije projekata i saradnje sa drugim regionalnim organizacijama i asocijacijama. Komorski investicioni forum ZB6 je prepoznat u međunarodnim okvirima kao ključni partner u značajnim evropskim i regionalnim projektima, Rad KIF-a, prema ocjeni Upravnog odbora, biće dodatno unapređen profesionalizacijom njegovih struktura, donošenjem novog statuta i kreiranjem fonda iz kojeg bi se finansirao.\nNa sastanku sa ministrima Vlade Crne Gore predstavnici Komorskog investicionog foruma predstavili su rad ovog operativnog tijela koje se, kroz promociju regiona kao jedinstvene investicione destinacije, zalaže za slobodno kretanje roba i usluga. Sagovornici su saglasni da je potrebno pronaći rješenje koja će privrednicima iz regiona zapadnog Balkana pojednostaviti poslovanje, olakšati ulazak na zajedničko tržište i ubrzati ekonomsku integraciju ovog regiona u Evropsku uniju.\nKako je istakao ministar Spajić, Vlada Crne Gore predano radi na unapređivanju saradnje sa privatnim sektorom, u dijelu koji se odnosi na kreiranje trgovinske politike, identifikovanje prioriteta privrede i razumijevanja njenih komercijalnih interesa u procesu formulisanja i sprovođenja reformi. Takođe je istakao koliko je važno da predstavnici Vlade shvate kako Crnu Goru i crnogorsko tržište percipiraju privrednici iz regiona. I kako je rekao, Vlada je potpuno otvorena za sve prijedloge i sugestije, zato što je svjesna koliko je važna ekonomska i trgovinska saradnja sa regionom.\nKomorski investicioni forum zapadnobalkanske šestorke (KIF ZB6) predstavlja zajedničku inicijativu privrednih komora Crne Gore, Srbije, Bosne i Hercegovine, Albanije, Kosova i Sjeverne Makedonije, kojom je 2017. godine uspostavljena platforma sa ciljem da se artikuliše glas poslovnih zajednica zapadnog Balkana, olakšaju međusobni kontakti i promoviše region kao jedinstvena investiciona destinacija. U svojoj misiji zalaže se za otvaranje novih mogućnosti za snažnije povezivanje poslovnih zajednica kroz uklanjanje preostalih barijera za razvoj i unapređenje poslovne i investicione klime u regionu Zapadnog Balkana.\nPrema riječima Vlastimira Golubovića, predjsednika Privredne komore Crne Gore, ekomonije i privredne komore zapadnog Balkana su na putu koji nema alternativu – putu integracija u Evropsku uniju. Zato se želi unaprijediti međusobna saradnja, ubrzati integracioni procesi i otkloniti sve barijere koje nas čine nekonkurentnim u odnosu na EU. On je naglasio veoma važnu ulogu vlada u otklanjanju barijera za privredu, te izdvojio neophodnost da države usaglase sertifikate o kvalitetu, laboratorijske i fitosanitarne nalaze.\nKako je istakao Mihailo Vesović, direktor Privredne komore Srbije, Komorski investicioni forum je odgovor naših privreda na globalizaciju ekonomije. Naše države i naša tržišta su mala, zbog čega treba da stvorimo jedinstveno tržište i jedinstveni investicioni prostor. Pandemija korona virusa nas je naučila da privrede i predstavnici Vlada moraju tijesno da sarađuju, kako bi se postigli najbolji rezultati.\nMinistar Milatović je naglasio da snažno podržava ideju o ekonomskoj integraciji našeg regiona, o čemu je pisao i u svojoj knjizi „The Western Balkans Regional Economic Area: From Economic Cooperation to Economic Integration“. Ministarstvo ekonomskog razvoja je zaduženo za sprovođenje trgovinske politike, samim tim i praćenje CEFTA 2006 i trgovinskog dijela Akcionog plana za zajedničko regionalno tržište 2021-2024, u vezi slobodnog kretanja roba i usluga. Želja je da crnogorska privreda, zajedno sa privredama regiona, ostvari maksimalne benefite kroz implementaciju aktivnosti koje ovaj Akcioni plan predviđa. S tim u vezi se i želi pokrenuti regionalni Fond za inovacije, koji će još snažnije povezati naš region.


Kulturna preporuka: Izložba „Srbija, rat i plakat 1914-1918“ od 10. maja u Muzeju primenjene umetnosti | Lifestyle | Kultura\nKulturna preporuka: Izložba „Srbija, rat i plakat 1914-1918“ od 10. maja u Muzeju primenjene umetnosti 0 Podeli PODELI TWEET POŠALJI E-MAIL\nKulturna preporuka: Izložba „Srbija, rat i plakat 1914-1918“ od 10. maja u Muzeju primenjene umetnosti\nUskoro možete da posetite interesantnu izložbu u Muzeju primenjene umetnosti.\nKoncertom američkog diksilend orkestra “Wings of Dixie” i Beogradskog kamernog hora u parku ispred Muzeja primenjene umetnosti, u sredu, 10 maja u 18 časova, biće otvorene dve izložbe plakata:” Srbija, rat i plakat 1914-1918“ i „Plakati Miltona Glejzera iz kolekcije MPU“.\nIzložba „Srbija, rat i plakat 1914-1918“, Priča o tri plakata, tri autora i tri kampanje za pomoć Srbiji treći je deo trilogije o plakatima u Velikom ratu, autora Vladimira Čeha. Tema ove treće izložbe su promotivne kampanje"Pomozite Srbiju ..." koje su u vreme Prvog svetskog rata vodile zemlje saveznice Francuska, Velika Britanija i SAD.\nŠiroj javnosti nisu poznate ni istorijske činjenice, ni organizacija i način sakupljanja pomoći, kao ni autori najuspešnijih plakata u ovim kampanjama. Tri najznačajnija plakata iz tri savezničke zemlje uradili su Teofil Štajnlen za Francusku, Malvina Hofman za SAD i Sampson Černov za Veliku Britaniju. Svo troje autora bili su veoma vezani za našu zemlju i radili su i druge radove inspirisani Srbijom, crteže i fotografije.\nKada je reč o Teofilu Štajnlenu, na izložbi su prikazane četiri originalne litografije (otisci od pre 100 godina) i sedamanest replika koje u naslovu imaju termin „Srbija“. Prikazan je proces stvaranja plakata „Journeé Serbe“, od slike originala Štajnlenovog ulja koje se čuva u Luvru i čiji je detalj iskoristio za ovaj plakat.\nSoftware:Adobe Photoshop CC (Windows) Created: 2017:05:05 14:46:39\nU delu posvećenom Samsonu Černovu prikazani su njegovi manje poznati radovi, replike kolorisanih portreta poznatih Srba toga doba. Potrete je, kao i određen broj drugih motiva, sam Černov radio uljem na platnu, odnosno „kolorisao“ na temelju svojih crno-belih fotografija. Prikazan je i „razvojni put“ njegovog najpoznatijeg dela, simbola srpske vojske, portreta ratnika znanog kao „Oko sokolovo“.\nU delu posvećenom Malvini Hofman prvi put će javno biti prikazani njeni crteži koje je uradila putujući sa američkim Crvenim krstom po Srbiji 1919. godine, kao i istoriografski fakti u vezi sa njenim aktivnostima za pomoć Srbiji u Velikom ratu, pronađeni u Getty institutu u LA.\nPrikazan je i umetnički put fotografije ratnog srpskog reportera Miloja Igrutinovića koja prikazuje umirućeg srpskog vojnika na ostrvu Vido, do primene njegovog lika na Malvininom čuvenom plakatu „Serbia needs your Help“.\nU drugom delu izložbe skrenuta je pažnja na francusku, britansku i američku kampanju sa istim zadatkom: pomoć Srbiji u zemljama od kojih je jedna imala pozitivnu (FR), jedna neutralnu (SAD), a jedna (VB) negativnu sliku o Srbiji. Da li se, šta i kako promenilo u komunikaciji sa populacijom za ovih 100 godina?\nAutor izložbe je Vladimir Čeh, a organizatori Institut za istoriju oglašavanaja i Muzej primenjene umetnosti.\nObe izložbe ” Srbija, rat i plakat 1914-1918“ i Plakati Miltona Glejzera iz kolekcije MPU“, trajaće i tokom manifestacije „Muzeji Srbije deset dana od 10 do 10“, od 11-20. maja 2017. godine, što podrazumeva besplatan ulaz i produženo radno vreme Muzeja do deset sati uveče.


Vesti online / Sport / Rukomet / EHF zadovoljan organizacijom takmičenja u Srbiji\nEHF zadovoljan organizacijom takmičenja u Srbiji\nPredstavnici Evropskog rukomentnog saveza (EHF) pohvalili su danas, u razgovoru sa predsednikom Srbije Tomislavom Nikolićem, organizaciju Evropskog prvenstva za žene u Srbiji.\nNikolić se, pored predstavnika EHF, sastao i sa predstavnicima Svetske rukometne federacije i Rukometnog saveza Srbije, navodi se u saopštenju iz Kabineta predsednika Republike.\nPredstavnici rukometnih federacija istakli su da sportisti iz Srbije igraju u skoro svim evropskim klubovima gde su priznati i cenjeni po sportskim dostignućima.\nNikolić se saglasio sa ocenama sagovornika o značaju rukometa u svetu i izrazio nadu da će Evropsko prvenstvo proteći u najboljem redu.\nPredsednik Republike ocenio je da je sport najbolji način za zbližavanje ljudi i razvijanje saradnje među državama.\nEP Srbija 2012.


f Vikend seminar „Sam svoj solarni majstor 2“ - Arhus Centar Subotica\nPokret gorana Novog Sada organizuje vikend seminar Sam svoj solarni majstor, u Ekološkom centru Radulovački tokom vikenda 14. i 15. decembra.\nVikend seminar Sam svoj solarni majstor je idealna prilika za sve zainteresovane iznad 18 godina, koji imaju želju da nauče kako da sačuvaju zdravu životnu sredinu i kako se štedi i proizvodi električna enegija, ali i da steknu praktične veštine potrebne za samostalnu izradu i primenu obnovljivih izvora energije sa akcentom na solarnu energiju.\nNakon uvodnog predavanja o obnovljivim izvorima energije i procesu dobijanja električne energije od energije Sunca, uslediće grupni praktični rad, uz stručno vođstvo, kroz ceo proces sastavljanja mini solarne elektrane. Nakon identifikacije preferencija, prethodnog predznanja po prilagodjenom programu neformalnog i informalnog obrazovanja biti upoznati sa osnovnim principima metodama i tehnikama enegetika,izvora energije,načinu prenosa distribucije i skladištenja električne energije kroz niz pokaznih vežbi,samostalno i u grupama,ovaladaće tehnikama korišćenja električnog alata, mernih instrumenata i regulacione opreme koja se koristi prilikom implementacije fotonaponskog sistema. Kruna obuke će biti njihov samostalan rad u grupama gde će imati zadatak i cilj da na osnovu prethodnog stečenog znanja uz stručnu pomoć i nadzor realizuju helio elektranu snage 200w, podese parametre i prate njen rad.\nPokret gorana Novog Sada već dve godine organizuje ovaj vid edukacija, a ovog puta mogu da se prijave svi zainteresovani stariji od 18 godina koji cene životnu sredinu i žele da nauče praktične veštine na temu sastavljanja mini solarne elektrane i to popunjavanjem aplikacionog formulara (koji mogu preuzeti sa sajta www.pokretgorana.org.rs) i slanjem na e-mail adresu office@pokretgorana.org.rs.


"Ministru prosvete Srđanu Verbiću podnećemo prijavu i tražimo smenjivanje predsednika aktiva direktora zemunskih i rakovičkih osnovnih škola Ljube Musurovića i Stanislava Stevuljevića", rekao je Brajković agenciji Beta.\nBrajković je naveo da je u petak na sastanku s premijerom Aleksandrom Vučićem, Verbićem i ministrom finansija Dušanom Vujovićem dogovoreno da se danas formira radna grupa za posebni kolektivni ugovor i da odmah počne da radi, i dodao da bi Zakon o osnovama sistema vaspitanja i obrazovanja uskoro trebalo da bude na javnoj raspravi i da ga Vlada prihvati i preda skupštini na usvajanje.\nBrajković je istakao da je Vučić, kada su mu predstavnici sindikata predstavili "katastrofalno stanje u prosveti", rekao da on misli da je stanje još gore i da će se sve učiniti da bi se materijalni položaj u obrazovanju popravio.\n"Imamo najniže plate od svih koji se finansiraju iz budžeta a kvalifikaciona struktura je 80 odsto visoka školska sprema. Veću platu od profesora imaju vozači u ministarstvu, spremačice u agenciji a veću ili istu platu imaju sekretarice u policiji i vojsci", rekao je Brajković.\nZato su sindikati tražili da se tačno oroči kada će biti uvedeni platni razredi.\nViše iz ove kategorije « Neko je skrenuo prihod od taksi u džepove notara\tZa lokalne medije 0,5 odsto državnog budžeta »


DOBOJ: Poziv građanima da se pridruže proslavi 9. januara – Glas Regije\nDOBOJ: Poziv građanima da se pridruže proslavi 9. januara\nDOBOJ – Aktiv Mladih socijaldemokrata Doboj pozvao je građane da se sutra jedinstveno, bez podjela po političkoj osnovi, odazovu proslavi 9. januara – Dana Republike koja će biti organizovana u glavnoj dobojskoj Ulici Svetog Save.\nPredsjednik Aktiva Mladih socijaldemokrata Doboj Sanja Vulić rekla je danas na konferenciji za novinare da će članovi ovog aktiva sutra nositi zastavu Republike Srpske dugu 26 metara, te položiti vijence kod spomenika poginulim pripadnicima MUP-a Republike Srpske.\nOna je navela da će u popodnevnim časovima biti podijeljeni pasoši Republike Srpske, a uveče organizovana bakljada.\n“Želimo da sutra svi budemo jedno”, naglasila je Vulićeva.\nOna je podsjetila da je Klub odbornika SNSD-a u Skupštini grada Doboja uputio inicijativu gradonačelniku Obrenu Petroviću i predsjedniku Skupštine grada Murvetu Bajraktareviću da ova lokalna zajednica bude ukrašena zastavama Republike Srpske u okviru obilježavanja 9. januara – Dana Republike.\n« TUGA U DOBOJU: Elmir se zbog zabranjene ljubavi bacio u smrt\nSrbi iz Džeksona ponovo u svom stilu slavili Božić (VIDEO) »


Kišna nedjelja, snijeg u višim predjelima\nNedjelja, 5.05.2019., 08:59 Nedjelja, 5.05.2019., 08:59\nU Republici Srpskoj i Federaciji BiH danas se očekuje kiša, a u višim predjelima susnježica i snijeg.\nPreovladavaće oblačno i hladnije vrijeme sa kišom, a uz prodor hladnijeg vazduha sa sjevera u planinama će kiša preći u susnježicu i snijeg, saopšteno je iz Republičkog hidrometeorološkog zavoda.\nNajviša dnevna temperatura vazduha od pet do 14, na jugu Hercegovine do 17 stepeni Celzijusovih.\nDuvaće slab do umjeren vjetar, sjevernog i sjeverozapadnog, a u Hercegovini veći dio dana južnog smjera.\nPrema podacima Federalnog hidrometeorološkog zavoda, jutros u većini krajeva preovladava oblačno vrijeme sa kišom.\nTemperatura vazduha izmjerena u 8.00 časova: Bjelašnica dva, Čemerno šest, Han Pijesak sedam, Gacko, Kalinovik, Mrakovica i Sokolac osam, Krupa na Uni, Mrkonjić Grad i Šipovo devet, Novi Grad, Prijedor, Sarajevo, Ribnik i Rudo 10, Bileća, Srebrenica i Foča 11, Višegrad, Srbac, Sanski Most i Tuzla 12, Banjaluka, Bijeljina, Doboj, Brčko, Mostar i Zvornik 13 stepeni Celzijusovih.


Održan sastanka Jedinice za podršku projektima korišćenja biomase u proširenom sastavu | Biomasa\nPočetna Vesti Održan sastanka Jedinice za podršku projektima korišćenja biomase u proširenom sastavu\nU okviru programa sastanka, Srđan Bošković iz kompanije Videonet predstavio je dosadašnji rad na snimanju filma o izgradnji postrojenja za kombinovanu proizvodnju električne i toplotne energije (CHP) iz biogasa za šta su njihovi investitori dobili bespovratna podsticajna sredstva a na osnovu javnog poziva kojeg je prošle odine realizovalo Ministarstvo rudarstva i energetike. Podsticajna sredstva su obezbeđena iz grant u okviru UNDP/GEF projekta. Planirana je produkcija dva filma, jedan kraći u trajanju od 3-5 minuta i jedan duži od 15-20 minuta. Oba će biti na srpskom i engleskom jeziku. Rok za njihovu izradu je 1. april 2017. godine ali s obzirom na dinamiku izgradnje postrojenja filmovi će verovatno biti završeni do kraja 2016. godine. Srđan Bošković je prezentovao scenaria oba filma i prikazao sekvence iz do sada snimljenog materijala.\nZoran Kapor, direktor kompanije GFA South-East Europe izvestio je o dosadašnjim rezultatima rada na izradi modela ugovora o dugoročnom snabdevanju biomasom. Zoran Kapor je predstavio tim od pet eksperata angažovanih na projektu i naglasio da je projekat obuhvatio izradu detaljnog kataloga drvne, odnosno poljoprivredne biomase uključujući i specifikacije biomase i način provere kvaliteta, kao i pet modela ugovora od kojih se tri odnose na drvnu a dva na poljoprivrednu biomasu. Katalozi će biti korišćeni za potrebe direktnog ugovaranja kupoprodaje biomase kao i za trgovinu biomasom preko internet portala koji upravo razvija PKS u saradnji sa UNDP. Takođe, naglašeno je da su prilikom izrade modela ugovora, kroz konsultacije sa bankama, uzeti u obzir njihovi zahtevi kako bi modeli ugovora mogli da služe kao sredstvo obezbeđenja prilikom odobravanja kredita investitorima.\nNakon ove, usledila je i prezentacija Ljubinka Savića, sekretara udruženja za energetiku i energetsko rudarstvo Privredne komore Srbije, na temu web portala „Zelena energija“, kao i o ulozi koju PKS ima u razvoju i uređivanju portala. Predviđeno je da portal ima složenu strukturu i da se sastoji od sedam segmenata koji će pokrivati sve obnovljive izvore energije i energetsku efikasnost. Naglašeno je da su segmenti koji se odnose na biomasu i energetsku efikasnost direktno podržani od strane dva UNDP/GEF projekta na kojima PKS učestvuje kao partner. Posebno je opisao inovativnu komponentu platforme za elektronsku trgovinu biomasom koja treba da bude puštena u probni rad do kraja juna 2016. Ljubinko Savić je naglasio da je projektnim zadatkom predviđeno da PKS kroz biznis plan portala definiše održivost portala i da se trenutno radi na definisanju politike oglašavanja i elektronske trgovine biomasom jer će ove aktivnost obezbeđivati najveći deo prihoda portala.\nU okviru naredne tačke dnevnog reda Miodrag Gluščević, šef Odeljenja za komunalna i pitanja urbanizma i životne sredine Stalne konferencije gradova i opština Srbije objasnio je da je SKGO veoma aktivna u promovisanju projekta. Ukazao je da se promocija projekta obavlja na redovnim odborima i sastancima mreže poverenika u opštinama. Zbog izbora, ostale aktivnosti u vezi sa projektom krenuće od juna 2016. godine. Milan Mirić direktor Regionalne razvojne agencije Srem informisao je prisutne da pored redovne komunikacije sa medijima, postoji i međuopštinska radna grupa koju čine stručnjaci iz ove oblasti koji pripremaju i sprovode projekte iz oblasti obnovljivih izvora energije i energetske efikasnosti.\nDiskusija plana za naredni kvartal obuhvatila je pitanja u vezi sa organizacijom studijskih poseta gradilištima CHP postrojenja, izradu metodologije monitoringa proizvedene količine električne, odnosno toplotne energije iz CHP postrojenja kao i monitoring ostalih koristi od projekata.\nSastanak jedinice za podrsku projektima


21. Kongres Udruženja kardiologa Srbije na Zlatiboru - Užice Oglasna Tabla\n21. Kongres Udruženja kardiologa Srbije na Zlatiboru\nоктобар 20, 2017 октобар 20, 2017 0293\n21. Kongres Udruženja kardiologa Srbije održava se na Zlatiboru u periodu od 19 – 22. oktobra. Ovo je jedinstvena prilika za okupljanje i razmenu iskustava velikog broja kardiologa iz naše zemlje i inostranstva. Kako je na današnjoj konferenciji za novinare održanoj u hotelu „Palisad“ najavio Prof. dr Branko Beleslin predsednik UKS, kongres će okupiti oko 1000 učesnika. Najavljeno je prisustvo visokih zvaničnika Evropskog kardiološkog društva, koje poklanja veliku pažnju odnosima sa nacionalnim društvima, među kojima je i Udruženje kardiologa Srbije.\n„Od uvaženih internacionalnih gostiju čast će svojim prisustvom učiniti buduća predsednica Evropskog udruženja kardiologa Barbara Kasadei, potpredsednik Evropskog udruženja kardiologa Bela Merkeli, sekretar EUK Jan Graha, uz ostale dugogodišnje prijatelje, predsednike nacionalnih udruženja i uvažene kardiologe iz regiona i Evrope“, dodaje Beleslin.\nProf. Ana Đorđević Dikić, predsednica naučnog odbora je istakla da će naučni program kongresa sačinjavati veliki broj sesija iz svih oblasti kardiologije, počev od originalnih radova koje čine kičmu svakog nacionalnog kongresa pa sve do različitih tipova sesija. Poseban program biće posvećen temi: 40 godina od uvođenja perkutane koronarne intervencije u lečenju koronarne bolesti.\n„Od ostalih tema van interventne biće prikaz procedura koje predstavljaju vrh tehnologije: četvorodimenzionalni eho, dvostrika antitrombocitna terapija koja je uvek u fokusu. Dat je prostor i za plućne hipertenzije i za plućne embolije koje uvek predstavljaju problematiku u dijagnostici, kao i bazičnim naukama koje predstavljaju osnov za dalji razvoj kardiologije“, kaže Prof. Dikić.\nBivši predsednik Udruženja kardiologa Srbije i predsednik odbora za dodelu nagrada, Prof. dr Zoran Perišić kaže da je ovo jedno od najvećih strukovnih udruženja, sa dobrom pozicijom u Evropi, koje posebnu pažnju poklanja edukaciji mladih lekara.\n„Dajemo im grantove, omogućavamo im da dođu na ovaj kongres, jer nekada je teško da se obezbede sredstva da se dođe na nešto ovako. Kardiologija u Srbiji ima budućnost, kroz naš rad, nagrade, razne vrste stimulacija koje možemo kao udruženje da pružimo tim mladim doktorima. Mi želimo da pokažemo tu spregu mladosti i iskustva“, ističe Perišić.\nTokom kongresa biće prikazana izložba povodom 60 godina Udruženja kardiologa Srbije, koja je prvi put predstavljena na simpozijumu UKS NOVA-K 2016.\nOdržan čas prikaza kozačkih tradicija i veština


U Gračanici počinje mali sajam knjiga\nU organizaciji Kulturno-prosvetne zajednice Kosova i Metohije i Zavoda za zaštitu spomenika grada Prištine sutra će u Domu kulture u Gračanici biti otvoren mini sajam knjiga. Prema rečima jednog od organizatora Ratka Popovića na sajmu će učestvovati petnaestak izdavača, a očekuje se da sajam otvori ministar za kulturu Vlade Srbije Nebojša Bradić. “Skup se uključuje u obeležavanje 470 godina štamparije u Gračanici koju je osnovao mitropolit Nikanor sa svojim rabom Dimitrijem. Gračanička štamparija je trajala godinu dana, ali tada je štampan jedinstveni Osmoglasni oktoik koji je jedan od veoma značajnih kulturnih dobara Srba na ovim prostorima, zbog čega mi i danas pominjemo tu štampariju”, kazao je Popović. On je dodao da su u saradnji sa osnovnim i srednjim školama organizovali i posete đaka sajmu knjiga. “Sajam knjiga će posetiti sve osnovne i srednje škole centralnog Kosova. Veliki broj đaka iz škola u Gračanici, Sušici, Lapljem selu, Badovcu, Gušterici i drugih okolnih mesta pogledaće knjige učesnika sajma”, kaže Popović. On je najavio još jednu manifestaciju koju će ovih dana takođe organizovati Kulturno prosvetna zajednica Kosova i Metohije, a to je tradicionalna manifestacija “Novo Brdo - zlatni grad”, na kojoj će prema njegovim rečima biti mnogo gostiju iz uže Srbije. Maifestacija sa bogatim kulturno umetničkim programom će se održati 26. septembra.